TUUFA ZANRIAH | Radio Veritas Asia\nIsrael tuanbia ah thil khinnak bo pakhat i raithawinak cu Lanhtak puai a si, Izipt ram in Israel mi hna cu an hung chuak. Lanhtak puai ah khan Pathian nih Israel chungkhar cio hna kha do a tlami tuu nan lak lai i nan thah lai, cun a thi kha innka tungah nan neh lai. cu ti tuah ahcun, fater fa hna cu thah an si lai loh. cu ti tuah lo ahcun, fatir fa hna nih khan zaan ah an thi lai, cu fatir fa hnasinah cun an sa`til run zong an i tel ve lai (Ex. 12:1-23). Raithawinak i hmanmi tuu cu mi tlanhnak ah a thi, chungkhar hna i fater can ah khan. Lanhtak puai zong cu tlanhnak tuahnak caah khan a si, a sullam cu “cawk `than” tinak kha a si ko.\nPathian nih Israel mi hna cu an fater hna lawng kha a luatter hna loh: Pathian nih cun tlangbawi “Pennak” a thiangmi ram kha a pek hna. (Ex. 19:6) ram pakhat amah nih amahta a si mi fater fapa tiah a auh hna. (Ex. 4:22)\nCun Pathian nih Israel mi hna kha kumfa tinte Lanhtak puai nan tuah lai a ti hna, cun bia zong kha a cah hna i anmah nih khan `hangthar mi hna sinah biaknak phung nan chimh hna lai, tiah a ti hna. Nan fale hna nih, zeiruangah dah mah pumhnak hi nan tuah tiah an hal hna ahcun, hitinnan ti hna lai, “Mah hi Bawipa Lanhtak puai caah kan tuah mi a si tiah, nan ti hna lai, zeicahtiah Izipt ram i Israel mi hna innkip ah a lan, cu zong cu, Izipt mi hna a rak thah lio can ah khan a si (Ex. 12:26-27).\nBiakam ram i an luh tikah, Israel mi hna nih nifa tinte Pathian sinah raithawinak kha an tuah, atu ah cun, uknak phung (Law) nih khan a hruai cang hna, hi kong cu Leviticus, Numbers le Deuteronomy hna ah khan kan hmuh. (Leviticus 7-9, Numbers 28, Deuteronomy 16) hna kha zoh hmanh.\nBIAK`THENG TUAH MI RAM\nJERUSALEM CU SIANGPAHRANG KHUA LIPI AH AN SER\n960 B.C hrawng ah Jerusalem Biakinn pi kha fek tein rak dirh a si. Israel mi hna zong nih rumra ngei ngaiin Pathian sinah nifa te raithwinak kha an peek. Nikhat ah hin tuufa pahnih lengmang tlangbawi nih raithawinak a tuah, pakhat kha zingah raithawinak ah a pek i a dang pakhat kha zanlei ah raithawinak ah a pek. Cucu ram pumpi sualnak ngaihthiamnak caah a si. Cu raithawinak tuah cu a herh hrimhrim mi a si; asinain, nikhat chung, meikhu cu a dang, mah bing tein raithawinak rak tuah mi he i fon in an tho lengmang. Meheh, cawtum, `huro, Laileeng le tuukawng hna kha nganpi in an ser mi dar biak`heng cungah an pek, hi biak`theng cu thlilak pi ah a um i Biakinn pi a chunglei luhnak kutka ah a um. Hmunthiang an timi Biakinn pi ah a um mi cu biak`heng raal ah a um, cun “A thiangmi lakah A thiangbik mi” Pathian umnak hmun cu a hlat deuhnakhmun ah a um ve. “Rimhmui an khanghnak Biak`heng cu “A thiangmi lakah a thiangbik mi hmai ah khan an dir ter. Tlangbawi hna lawnglawng kha Biakinn chung zungkhan luhnak nawl an peek hna; A sangmi tlawngbawi lawng kha A thiang mi hmun lak i pakhat ah khan a lut kho, caan thawite chung lawng a lut kho, kumkhat ah voikhat lawng a si fawn, sual ngaihthiamnak Ni, Yom Kippur ah. Tlangbawi sang mi zong cu misual a si ve caah Pathian hmai ah um awk ah aa tlak ve loh.\nJerusalem Biakinn nih hin `tha ngai in an tuah mi raithawinak cu hlan ah a rak cang mi kha a si. Hi hmun Biakinn an saknak cu Melchizedek nih changreu le mitsur a rak peknak hmun kha a si. Cu ka ahcun Abraham zong nih a fapa kha raithawinak ah a pek ve, cun hi hmun ahhin Pathian zong nih ramkip khamh awk ah chiatserh biakamnak kha a ngeih ve, Biakinn cu pekchanh pengnak hmun ah ruah a si, hi phung hram bantuk ah an chiah mi ah hlaan i Abel raithawinak kha an lawhter. A ngan deuh mi raithawinak cu a um ve i, cucu Lanhtak puai rawl danghnak kha a si. Jerusalem khua kha ram thianghlim a rak tlawng mi million pahnih le a cheu hna nih an rak kulh, kha hna kha vawlei lam hlatpi in a ra mi hna an si. Kumzabu pakhatnak Judah mi hna tuanbia ah Josephus nih record (roca) a rak `tial mi kha a um, a can cu A.D 70 kum Lanhtak puai ah khan a si. Thla tampi chung Rome mi hna nih Biakinn an rak hrawh hlan ah, cun Jesuh nih Van a kai hnu kum sawmli ah- tlangbawi hna nih million pakhat i `hen hleinga tuufa hna kha Biakinn biak`heng caah an rak peek-an fianter mi cu 256,500 kha a rak si.\nA CHUNG LE A LEENG\nBiaknak phung nih hi raithawinak hi a lawnter kho hnga maw? Sihlah, Khangh thawinak ti mi zong hi, amah lawnglawng in cun, a zaa ding kha a si loh. Pathian nih chunglei in raithawinak kha a hal. Salm hla phuah thiam pa nih a thanh mi ah “Do a tla mi Pathian sin ah a si,” (Salm 51:17) a ti. Profet Hosea zong nih Pathian sinah hi tin a chim. “keimah cu a fekmi dawtnak kha ka duh, raithawinak kha ka duh mi a si loh, Pathian fimnak cu khanghthawinak peknak nakin a `tha deuh (Hosea 6:6).\nAsinain raithawi pekchanhnak rian kha a taang rih. Jesuh Judah phung a zulh ve zong kha kan hngalh cu zong cu raithawinak ah khan a si. Amah nih khan Jerusalem khua ah Lanhtak puai kum fatin te a tuah; i tuufa raithawinak sa zong kha a ei ve tiah ruah a si, a pakhatnak ah a chungkhar he, cun a hnu deuh ah Amah a zultu hna he. A hnubik ah, hihi cu, a duh thimmi kha a rak si loh. Tuufa an hman mi cu zumhtlak mifel a si mi Judah mi hna nih Pathian he biakamnak thar tharter `thannak caah khan a si, Jesuh zong Judah mi, mifel mi kha a si ve.\nLanhtak puai cu a sawhsawh siloin a biapi mi Jesuh nunnak caah a si ve. Mah hi cu mission rian a `tuannak caah a herhtuk mi a si. Chikkhat te tuah ding mi a si. Jesuh cu Tuufa a si. Jesuh nih Pilate hmai i a dir tik ah hitin aa `ial ve. “Hi can cu, Lanhtak puai ca i rak i timh tuah lio can kha a si: Suimilam pa 6 tluk ah khan a rak si (19:14) JOhn nih a hngalh mi ahcun, Suimilam 6 pa timi cu tlangbawi pawl hna nih Lanhtak rawl danghnak puai ca i tuu an rak thah a hram thoknak kha a si. Cun mah hi a rauh hlan ah Pathian Tuufa raithawinak kha a si colh.\nJohn nih a chimmi ahcun, Jesuh ruh kha a zeihmanh khiah lo ding a si, cucu Bible ca a tlinnak ding caah a si. (19:36) Cu Bible ca cu Exodus 12:46 ah a um, cucu rak chim cang mi bia a si bantukin Lanhtak puai tuu nih cun a rawk mi ruh a ngei lai loh tinak a si. Cun kan vun hmuh`than mi ah Pathian tuufa cu Lanhtak puai tuu bantukin, aa phut aa tlakmi peknak, a tak a tlingmi kha a si.\nHI ka zawn `thiam`thiam ahhin, John nih a chim mi ah Jesuh a zohkhenhtu hna nih a thor mi mitsur zu kha an vun dawp piak in an dinh a ti (John 19:29, Exodus 12:22). Hyssop cu phung nih a onh mi Lantak puai i tuufa thi neh mi kha a si. Hi a fawi mi te tuahnak nih a thar in le a tling mi tlanhnak kha a hmuh sak mi a si. Cun Jesuh cu hi tin a au, “A dih cang”.


Fa Tampi A Ngeimi Nu le Pa Cu Chuahchan Ngei Bak Lomi An Si. Vawlei Hi An Caah Harnak Lawngte Asi, Tiin Dr. Aung Myint Thang Nih A Ti Caah Laimi Tampi Nih An Pom Kho Lo – Myanmar Chins\nFa Tampi A Ngeimi Nu le Pa Cu Chuahchan Ngei Bak Lomi An Si. Vawlei Hi An Caah Harnak Lawngte Asi, Tiin Dr. Aung Myint Thang Nih A Ti Caah Laimi Tampi Nih An Pom Kho Lo\nAugust 10, 2019 Hakha Laimi CHIN 0\nDr. Aung Myint Thang : Fa tampi a ngeimi nu le pa cu chuahchan ngei bak lomi an si. Vawlei hi an caah harnak lawngte asi.\nA cungle cabia te hi Dr. Aung Myint Thang nih a tial i Laimi tampi nih kan pom piak kho lo, A tawinak in a tial caah kan ei piak khawh lo caah a si kho men. Nizan ah Fa kong a kan tial piak mi hi rel piak chih ta hmanh. Cu hnu ah na lungthin nai thleh hnu in comment than te.\nZeipoh i zaat a si. An cawnpiak a fawi. An cawmken a fawi. Nu le pa an tha a dam, a ngan a dam.\nFa tampi an ngeih ko zongah nu le pa zohkhentu taktak cu pakhat peng an si ko caah nu le pa caah an tar tik i zohkhentu kan ngeih ahcun a zaa ko timi ruahnak a um. Cucaah kan Laimi bantukin nu le pa lungretheihnak a petu, fale an rum ko zong i nu le pa a bawm lem lomi, fa tampi ngeih a herhnak hi mifim ram nihcun a hmuh in an hmu kho lo.\nMon State, Ti A Ngan Tuk Cang Caah Amergency Thawng An Thanh Cang, Thlacam Bawm Cio Hna USih


KHAH, ATU HI CNA NIH AN TUAH CANG MAW? A HARH BAK CANG HIH – The Chinlung Post\nCNF/A Leiin Mipi Dirkamhnak Statement A Herh Ngai Cang. Ralkap uknak duh lonak an langhternak sandahpiahtu an tam chin lengmang lei a panh. Caan tawite chungah Min Aung Hliang zong voihnih bakte biachimnak a ngei cang. CDM a siah mipi lam zawhnak a siah daih lei panh loin a zual lei a panh ko ahcun police lawng si ti loin ralkap hrut deuh pawl zong a thlah len te hna lai.\nChin state hrawng ahcun an si tawn bantukin a cianh zong an cian khun te men lai.Cucaah a herh ngai tiah ka ruahmi cu: Sandahpiahtu lungrual taktak a hau. Tlaih ding dirhmun a phanmi an um hmanh ah zapi in dirti; funtom ti; zulhdawi ti a herh ngai. Ralkap an siah police an siah hrocernak le tukvelhnak zam tak loin tuar ahcun zapi in tuar ti, ttan ti le lungrual taktak in funtom ti hi a herh tuk.\nChin mino pahnih cu uar an um ko. An biachimmi hrimhrim lung ahmui kho tuk. Biatak tein cawlcanghnak atuahmi Chin pasaltha pahnih Salai Ngun San Aung le Salai Elishama cu tleih dingin nawlngeitu hna nih thanhnak an tuah caah an i thup. Salai Ngun San Aung nih a chimmi cu Na ap lai maw an ka ti. Kai ap lai lo, pasal tiah ka ti i, ka zam tiah The Chin Journal thawngzamhnak ah a chim.\nCulawng siloin Salai Elishama zong nih a chim vemi cu tlaih kan ttih ruangah a si lo. Atu hi cu a tuan deuh kan ti caah kan i thuhnak hi asi ko tiah a chim ve. Anmah pahnih hi tulio Laitlang ahcun biatak tein a cawlcangmi an si tiah theih asi. Hi konghe pehtlaiin The Chin Journal nih alanghterning cu hitihin a si. Hakha Mino Hruaitu Salai Ngun San Aung le Salai Elishama Tlaih Ding in Ca Chuah. Hakha mino hruaitu upa le ralkap uknak duhlo lamzawhnak ah an hruaitu bik a simi hna,\nSalai Ngun San Aung le Salai Elishama cu tlaih ding in nawlngeitu lei nih ca (Warrant) an chuah caah an zaam chung tiah thawng kan theih.Salai Ngun San Aung nih, Na ap lai maw an ka ti. Ap hlah, pasal ka ti i ka zaam,” tiah The Chin Journal ah a chim. Salai Elishama zong nih, Tlaih kan ttih ruang ah a si lo. A tuan deuh kan ti caah chikhat kan i thup ta lai, tiah a chim. Credit: The Chin Journal\nSALAI PAHNIH RALKAP NIH TLEIH AN TIMH CAAH AN I THUP, AN BIACHIM UAR A UM BAK


Mizoram Saiha Ah Ralhriam Tampi An Tlaih Than – Chintanbo\nMizoram Saiha Ah Ralhriam Tampi An Tlaih Than\nJanuary 3, 2022 admin CABIA, HOME 0\nDecember 31 ah Mizoram, Saiha District, Mawhre khuate pawng ah ralhriam tampi kan tlaih, tiah Assam Rifle nih thawngpang an chuah. An tlaihmi lak ah Bomb he aa pehtlaihmi thilri tampi, Lai meithal kuan pawl le i chawnhbiaknak Radio pawl an i tel, tiah an langhter. An tlaihmi ralhriam pawl cu palik sin ah an ap hna i palik nih pehzul in hlathlainak an tuah. credit; the chin journal\nZapi Sin Nawlnaknak le Ralrin Ding Thawngthanhnak. Ralhrang hna nih hriamnam bochan in uknak chuh an kan timh caah mizapi zalonnak, nawlngeihnak le mahte uknak nawl a tanhtu hna nih nunnak thap in dothlennak kan tuah cuahmah. CDF Hakha zong Hakha peng mizapi caah siseh, Kawlram pumpi caah siseh, hmailei tefa hna ca tiang in siseh, dinnak a kawlmi bu a si. Kan miphun le ram caah tih a nungmi ral paohpaoh dothlen ding le miphun le ram caah thiltha chuahpi ding in nunnak kan thap cang. Ram le miphun caah na ruahnak thinlung, na chawva le thazaang chuah ve ding in kan in sawm.\nCucaah a tanglei ah langhtermi kan miphun le ram caah tih a nungmi vialte dothlen lio caan ah tuah lo ding le dotlami mizapi cozah a kai tiang hngak rih ding in Hakha peng mizapi dihlak kan in nawl hna i ralrin ding in thawng kan in thanh hna.Dotla lomi ralhrang cozah caah zungkai le riantuan siseh, chawva le thilri in bawmh siseh, phung ning loin pekmi lak ti bantuk hman lo ding. Dotla lomi ralhrang cozah nih lemsoinak ah an hmanmi nawlngeihnak, chawva, tender le project pawl lak le tuan hman lo ding. Cozah zung hna cu mizapi ta a si nain ralhrang nih hriamnam hmang in an kan chuh i an duhning paoh in riantuannak ah an hman caah mizapi nih fuhpanh lo ding, license le a dangdang phung ning lo in tuah hman lo ding. Ralhrang ralkap nih chuah,tuahmi cawk,zuar asiloah hman lo ding.\nDothlen lio caan ah upadi um lo bantukin duh paoh in mizapi hnahnawhnak chuahpitu thil tuah,cawk,zuar, inn le lo hmun samh, cawk,zuar, thingram le ramsa sawksam, ningcang loin a miak kawl, khuasak le midang cungah thil tha lo tuah, tukvelh, firtlei le aa dawhcah lomi thil tuah ti bantuk hman lo ding. CDF min hman riangmang in mizapi le khualtlawngmi hnahnawh le thil hal,chuh, ralkap uniform hruk, hriamtlaih, chawhvah, mah nawlngeihnak le chawva kawl ti bantuk hman lo ding. Dothlennak minung hna pumpak min cawi in siseh, dothlennak he pehtlaiin thil a cangmi pawl kongah tuanvo ngeitu theihpinak tel loin siseh, chimrel, catial le langhter ti bantuk hman lo ding. A cunglei mizapi sin nawlnak he pehtlaiin nawl ngai lomi cungah thil pakhatkhat a can ahcun ralrin pek cia a si tiah ruah a si lai. Chinland Defense Force Hakha\nU Myo Thit Kum 2 Thongthlak Ding In Bia An Khiah Piak


Thawngchia: Chin Khrihfa Pawl Hna Cu Khrihfa In Buddhist Biaknak Ah Luhter Dih An Timh Hna — Salai Ephraim Thawngpang\nChin Human Rights Organization nih a chim ningah cun Rakhine State Ann myone (Padi) khua chungah a um mi Chin miphun Khrihfa pawl hna cu an duhlo bu bak in (Padi) khua, khuabawi nih Khrihfa an sinak in Buddhist biaknak ah nan dihlak in nan lut lai tiah a hrocer nak tiah an chim.(Padi) khua, khuabawi nih cun Chin Khrihfa pawl hna cu Buddhist biaknak ah luh dingin june 10.2019 ni ah khan an duh lo bu bak in misen a thutter dih hna tiah an chim.\nKan hnung May 24 ah khan (Padi) khua chungah a um mi Chin miphun hruaitu hna chungin minung pathum hna cu an khuabawi hna le khuaNu khuaPa pawl hna nih an kawh hna i (Padi) khua chungah a um mi Chin miphun Khrihfa biaknak a bia mi vialte hna cu nan dihlak in Buddhist biaknak ah itel dih ding le Buddhist biaknak i t’hial dih dingin misen nan thut dih lai tiah an chim hna.cun Buddhist biaknak a bia duhlo mi le minsen a thu duh lo mi hna cu (Padi) khua in t’hawl-dawi nan si lai tiah an hro hna tiah an chim.\nPadi khua chungah a um mi Chin miphun Khrihfa pawl hna nih cun an khua in lengah chuak ding le t’hawl-dawi an t’ih ruangah an duh lo bu bak in minsen cu an thut dih tiah CHRO nih cun a chim.hi konghe pehtlai in CHRO rian t’uantu Salai Ti Rah cu RFA thawngzamhtu hna nih ton biaruahnak le biahalnak an neihpi tik ah Salai Ti Rah nih cun,”hi tibantuk thil a can nak hi Padi khuabawi hna le khuaNu khuaPa hna le Phungyi lukawng pawl hna nih lungrual in biachahnak an tuah hnu ah Chin miphun Khrihfa hna cu an mah Buddhist biaknak ah luhter dih an timh mi hna an si”tiah a chim.\nCun Padi khuami pakhat nih cun mah bantuk in Chin khrihfa pawl hna cungah thil t’halo a tuahtu hna nih hin an min langhter an duhlo.zeicahtiah cu hlan zongah a tu bantuk hin Chin khrihfa pawl hna cu an duhlo bu bak in Buddhist biaknak bia dingin an rak nor hna pin ah harsatnak tampi an pek hna tiah a chim.cun Chin miphun Khrihfa pawl hna Ann myone, Hmuakhaw uksuh chung khua 8 chungah khrihfa mi hna nih cun mi zei hmanh nih thil zuar khawh a si lai lo.hi bia a ngailo i thil a zuarmi hna cu Burma phaisa ting 1khat cawiter an si lai tiah Speaker in theihternak an tuah tiah an chim.\nNote: Tlingdeuh rel na duh ah cun rak hmeh piak law.\nTagged Thawngchia: Chin Khrihfa Pawl Hna Cu Khrihfa In Buddhist Biaknak Ah Luhter Dih An Timh Hna\nNLD Party Hi Chin Miphun Le Chin Ram Caah Santlaihnak Zei Hmanh An Nei Hlei Lai lo →\n← American Ram Nih Kawl Cozah Ralkap Hremnak Ding Pungsan/Ahran An Suai Taktak Cang


MANGCHIA LAWNGTE MIN AUNG HLAING CAAH A CHUAK CANG – The Chinlung Post\nNihin Thawngpang. Pakhatnak. Naypyidaw Palik 70 Hrawng CDM An Lut Cang Nihin tiangah Nayphidaw ah Palik 70 hranwg cu CDM ah an i tel cang. BBC). Nizan zongah hmun danun Palik nu 7 CDM ah an i tel i, khua dang zongin Palik CDM ah a telmi an um len tiah thawng an thanh. Pahnihnak. Ralkap 10 CDM Ah An Lut.Nihin ah Karen ah ralkap a tuan liomi ralkap 10 cu CDM ah an i tel. Atu cu an himnak dingah KNU nih an zohkhanh chung hna. (VOA).\nPathumnak. Nihin Sandahpiah Ah Tam Tuk Nunnak A Liam. Nihin sandahpiahmi hna cu palik le ralkap nih an kah hna ruangah minung tamtuk an thi i, hliamhma a tuarmi le an tlaihmi hna zong an tam tuk tiah theih a si. UN Palai in Christina Burgener nihcun nihin sandahpiahmi hna chungin minung 38 an thi i hliamhma tampi nih an tuar tiah a chim. (RFA). (*Private facebook pawl ahcun 52 an thi tiah an langhter).\nPalinak. Black Wednessday. Nihin cu sandahpiahmi a thimi an tam tuk caah “Black Wednessday” tiah an ti. Rangon US le Europe Embassy pawl nih ngaihchiatnak langhternak caah Facebook timeline ah a nakmi an tar cio hna. Panganak. Ralkap Nih UN Palai Ah Rian An Khanhmi Rian A Chuak Kawlram UN Palai a simi U Kyaw Moe Htun cu UN Meeting lio ah mipi (CRPH) lei in bia a chim caah ralkap lei nih a rian kan phuah tiah thawng an thanh.\nCucaah amah aiawk ah ralkap lei nih U Tin Maung Naing cu UN Palai ah rian an khanh. Asinain nihin ah U Tin Maung Naing nih a rian a dinhnak thawng Facebook ah a thanh. Paruknak. Los Angeles i Kawlram Ebassy Tuanmi CDM A Lut. California – Los Angeles i Kawlram Embassy ah a tuanmi Daw Myah Myah Kyi nih CDM ah ka tel cang tiah thawngthanhnak a tuah.\nPasarihnak. MRTV le MWD Channel Youtube Nih An Hlawnh Piak Hna: Ralkap nih an tlaihmi thawngthanhnak MRTV le MWD Facebook page cu Facebook nih an hlawnh piak hna i, nihin ah MRTV le MWD Youtube channel cu Youtube zong nih an hlawnh piak ve hna.(RFA) Thawngpang a rel manh lomi le Kawlholh thiam lomi hna caah siaherhnak nganpi he ka van in hrawmhmi hna a si i, midang caah na siaherh ahcun rak share ve cio khawh a si. Credit: Abraham Sang Nawl\nRelchih: Kawl ralkap nih february nikhat thok in thahrum hmangin uknak an lak mi ruangah Kawlram miphun vialte hna cu kan umnak ram cio in Kawl ralkap duhlo nak langhter in sandah piah cio a si. Nihin tiangah Kawl ralkap duhlo nak langhter ruangah a nunnak a liam cang mi hna hi an tlawm ti lo. Minung tampi nih hliamhma an tuar cang hna I minung tamtuk hna cu thonginn ah hren khumh an si hna. Cu tlukin Kawlram miphun vialte hna nih Kawl ralkap kan duhlo ti langhter nak ah lamzawh in sandah piah cuahmah a si ko nain cheukhat cu ralkap leiah thazaang a rak pe mi zong an rak um ve rih hna.\nCun a bikin kan Lairam chungah CDM a lut duh lomi hna le a thlithup in zung a kai mi hna an um ve rih ko hna. A hleikhun in chim ah cun Hakha le Thantlang ah zung riantuan mi kan Laimi an tamtuk rih hna. Cu hna pawl cu Col. Solomon nih ralrin nak a pek hna. A rak tial mi cu a tanglei hi a si.CDM a tuah rih lomi hna theihternak. Nanmah lawng maw pawl a ngei. Na miphun hawi zeitin an hmai na khah hna? Paw ngei ve lo ah maw na ruah hna, paw loin na um sual lai. I ralring!!!” tiin Col. Solomon nih cun a rak tial hi a si. Hakha le Thantlang ah zung riantuan pawl zung a kai rih mi hna sinah a bikin ralrin peknak a si. CDM na luh ruangah rawltam in na thi hrimhrim lai lo.


US House Member (MP) Eric Swalwel Le China Mi Ngiatu Nungak! – Chin 11 News\nUS House Member (MP) Eric Swalwel Le China Mi Ngiatu Nungak!\nVawlei cungah bochan bikmi le zumhbikmi cu US an si kan ti ahcun ka palh theng lai lo. A sinain US zong hi vawlei cung ramdang nih a thli tein an zuam cawh pengmi a si ve fawn. A sinain nihin tiang cu aho hmanh nih an tei kho rih lo.\nA sinain US biatak tein tei a zuamtu cu China hi an si! US ram chungah hin China mi ngiatu tam taktak an um lai tiah ruah a si. Tutan US thimnak zongah China a teltum ti si hoi! China nih biatak tein US hi thluk a timtu a si. Tutan zong US House Member MP Eric Le China nungak kong a linsa ngaingai!


Thlacamnak In Pathian Naih - Jehovah Tehte Hna Zung Web Site\nThlacamnak In Pathian Naih\nZeiruangah Pathian sinah thla kan cawm awk a si?\nPathian nih a kan ngaihpiak nakhnga zeidah kan tuah lai?\nPathian nih kan thlacamnak zeitindah a kan leh?\nA ngan tukmi universe he tahchunh ahcun hi vawlei cu a hme tuk hringhran. A ngaingai ti ahcun Jehovah cu “van le vawlei a sertu” a si caah minung cu a caah balṭin chung i ti dor pakhat bantuk kan si. (Salm 115:15; Isaiah 40:15, NW ) Asinain, Baibal nih hitin a ti: “A autu vialte hna cu an pawng khan a um hnawh hna, lungtak in a autu vialte hna cu. Amah a ṭihmi poah cu an herhmi vialte kha a pek hna i an aunak kha a theih.” (Salm 145:18, 19) Zeidah a chim duhmi a si kha ruat hmanh! Cung Nung Bik Sertu cu kan naih ah a um caah ‘lungtak in kan auh’ ahcun a kan theihpiak lai. Thlacamnak in Pathian kan naih khawh hi zeitluk tinvo ṭha dah a si!\n2 Asinain kan thlacamnak kha Jehovah nih kan ngaihpiak seh ti kan duh ahcun a duhning in thla kan cam lai. Thlacamnak kong Baibal cawnpiakmi kan hngalhthiam lo ahcun zeitindah kan cam khawh lai? Thlacamnak nih Pathian he i naih awk a kan bawmh caah thlacamnak he aa tlaiin Cathiang chimmi hngalh kha a biapi.\nZEICAH JEHOVAH SINAH THLACAM AWK A SI?\n3 Thlacam a biapitnak a ruang pakhat cu cutin tuah awkah Jehovah nih a kan sawm caah a si. A bia nih hitin a kan forh: “Zeithil kong hmanh ah lungrethei in um hlah u. Thla nan camnak ah Bawipa cu nan herhmi kha hal u law nan hal tikah lunglawm tein hal zungzal u. Cun Pathian daihnak, minung hngalhnak a lonhtu nih cun, Khrih Jesuh chungah nan lungthin le nan ruahnak cu himte in a chiah lai.” (Filipi 4:6, 7) Universe Uktu nih kan ca ah cutin zaangfahnak in a kan timhtuahpiakmi kha zeirel loin um kan duh lai lo!\n“Van le vawlei a sertu” nih kan thlacamnak ngaih a duh\n4 Thlacam ding a sinak a ruang dang pakhat cu hmaan tein Jehovah sin thla kan cammi nih kan i pehtlaihnak kha a fehter caah a si. Hawikom taktak a simi hna cu a herh tik caan lawngah pehtlaihnak an tuah lo. Hawikom ṭha cu pakhat le pakhat cungah an lungthin an i pe, an ruahnak, an lungretheihnak le an lungchung ummi kha zalong tein an i chimh tikah an i hawikomhnak cu a fek chin lengmang. Thil cheukhat ah Jehovah Pathian he kan i pehtlaihnak cu cutin a si ve. Hi cauk bawmhnak thawngin Jehovah, a sining le aa tinhmi he aa tlaiin Baibal chimmi kha tampi na rak hngalh cang. Amah kha a um taktakmi pakhat in na rak hngalh cang. Thlacamnak cu vancung ummi Pa sinah na ruahnak le na lungchung ummi chimnak caanṭha a si. Cutin na tuah tikah nang zong Jehovah he nan i kom deuh ve lai.—Jeim 4:8.\nZEI A HERHMI DAH TLINH AWK A SI?\n5 Jehovah nih thlacamnak vialte hi a ngai dih maw? Profet Isaiah chan i ralchan hmangmi Israel mi hna sin i a chimmi hi bia hi ruathmanh: “Thla…zeizat tam hmanh in cam u law kan ngaihpiak hna lai lo, zeicahtiah nan kut ah thisen aa neh.” (Isaiah 1:15) Cucaah tuahsernak cheukhat ruangah Jehovah nih kan thlacamnak kha a ngai lai lo. Pathian nih kan thlacamnak ngaihpiak a duh nakhnga a herhmi thil cheukhat kan tlinh awk a si lai\n6 Biapi bik in a herhmi cu zumhnak ngeih a si. (Marka 11:24) Lamkaltu Paul nih hitin a rak ṭial: “Ahohmanh nih zumhnak lo in Pathian lungton khawh a si lo; zeicahtiah Pathian a fuhmi paohpaoh nih cun, Pathian cu a um i amah a kawlmi cu laksawng a pek hna, ti kha an zumh awk a herh.” (Hebru 11:6) A hmaanmi zumhnak ngeih timi cu Pathian a um le thlacamnak ngaihpiak le leh a hman theih men khi a si lo. Zumhnak cu tuahsernak in langhter a hau. Nifa kan nunning in zumhnak kan ngeih kha langhter awk a si.—Jeim 2:26.\n7 Jehovah nih a sin thlacam tikah toidor te le lungtak tein cam awk a kan hal. Jehovah he bia kan i ruah tikah kan i toidor awk a si lo maw? Mi nih ram uktu he bia an i ruah tikah a reng kha hngalhpiak in upatnak he an chawnhbiak tawn. Jehovah he bia i ruah tikah zei tluk in dah upatnak langhter deuh chinchin ding a si! (Salm 138:6) A si, amah cu “Lian Ngan Bik Pathian” a si. (Genesis 17:1) Pathian sin thla kan cam tikah kan sining kha tangdor tein hngalhthiam in kan thlacam ning ah langhter ding a si. Cu bantuk tangdornak nih lungthin takin thlacam awk a kan forh lai i a phung tawn in thlacam le nolh ṭhan lengmang kha a kan hrialter khawh lai. Jesuh nih hitin a ti: “Thla nan cam tikah nan chim ciami kha atu le atu nolh ṭhan hlah u.”—Matthai 6:7, 8, NW.\n8 Pathian nih kan thlacamnak a kan ngaihpiak nakhnga a herhmi dang pakhat cu kan thlacam ningin nun a si. Kan thlacam ningin a si khawh chung tuah awkah Jehovah nih aa ruahchan. Tahchunhnak ah “nifate kan herhmi rawl cu nihin zong ah hin kan pe tuah” tiah thla kan cam ahcun cu thil hmuhnak caah zei rian paoh kha i zuam in kan ṭuan lai. (Matthai 6:11; 2 Thesalon 3:10) Pumsa derthawmnak tei awk bawmhnak ca thla kan cam ahcun cu thil tuah sual awk i a kan lem kho dingmi thil umtuning kha kan hrial hna lai. (Kolose 3:5) Cu a hrampi a herhmi lengin thlacamnak he aa tlaiin kan phit hngami biahalnak hna a um.\nTHLACAMNAK HE AA TLAIMI BIAHALNAK CHEUKHAT PHITNAK\n9Aho sinah dah thla kan cam awk a si? Jesuh nih a zultu pawl kha “vancung khua i a um kan Pa” sin thlacam awkah a rak cawnpiak hna. (Matthai 6:9) Cucaah Jehovah Pathian sin lawngah in thla kan cam lai. Asinain a Fapa ngeihchun Jesuh Khrih dirhmun hngalthiam hna seh ti kha Jehovah nih a kan duh. Ṭhen 5 nak ah kan rak cawn cang bantukin Jesuh cu kan sualnak le thihnak in khamh awk tlanhnak man pek dingah vawlei ah thlah a rak si. (Johan 3:16; Rom 5:12) Amah cu Tlangbawi Ngan le Biaceihtu in rian pek a si. (Johan 5:22; Hebru 6:20) Cucaah, Cathiang nih Jesuh hmangin thlacam awk a kan fial. Hitin a ti: “Lam le biatak le nunnak cu keimah hi ka si; keimah sinin ti dah lo cun ahohmanh Pa sin an phan kho lo.” (Johan 14:6) Kan thlacamnak ngaihpiak kan si nakhnga a Fapa min in Jehovah sin lawngah thla kan cam lai.\n10Thlacam tikah zeiti theng in um ding ti a herh maw? A herh lo. Kut asiloah pum zeiti set in chiah ding timi he aa tlaiin Jehovah nih a kan halmi a um lo. Umtuning a phunphun in thlacam a cohlan kha Baibal nih a kan cawnpiak. Cu chungah ṭhut in, lukhun in, khukbil in, dir in um aa tel. (1 Chanrelnak 17:16; Nehemiah 8:6; Daniel 6:10; Marka 11:25) A biapi taktakmi cu midang hmuhmi kan pum umtuning si loin lungput hmaan ngeih tu kha a si. A ngaingai ti ahcun nifa ṭuanmi kan rian kan ṭuan lioah asilole ruah lopi in a hung chuakmi thil kan ton lio i khuazei kan um nak hmanh in aw chuah loin thlacam khawh a si. Cubantuk thlacamnak kha kan pawngkam um mi nih an theih lo hmanh ah Pathian nih cun a theih.—Nehemiah 2:1-6.\n11Zei caah dah thlacam khawh a si? Baibal nih hitin a ti: “Amah duh ningin kan hal ahcun, kan hal mi paoh kha [Jehovah nih] a kan pek hrimhrim lai.” (1 Johan 5:14) Cucaah Pathian duh ningin zei paoh kha kan hal khawh. Pumpak ca hal hi tah a duh hnga maw? A duh! Jehovah sin thlacam cu aa kom tukmi hawikom he i chawnh bantuk a si kho. Zalong tein kan ‘lungthin bungh in chim’ khawh a si ko. (Salm 62:8, NW ) Thiang thlarau hal zong aa tlak, zeicahtiah cu nih thil hmaan tuah awkah a kan bawmh lai. (Luka 11:13) Fimnak in biakhiah khawh awkah lamhruainak le harnak tei khawh awkah thazang zong hal khawh a si. (Jeim 1:5) Sualnak kan tuah tikah Khrih raithawinak hngatchan in ngaihthiamnak kan hal awk a si. (Efesa 1:3, 7) Kanmah pumpak ca kong lawng thla kan cam awk a si lo. Midang—kan chungkhar ca le zumtu hawile ca zongah thlacam ding a si.—Lamkaltu 12:5;\nZei bantuk caan hmanh ah na thlacamnak kha a theih khawh ko\n12 Kan thlacamnak ah Jehovah Pathian he aa pehtlaimi kong kha hmasa chia in kan cam awk a si. A ṭhatnak vialte caah lungtak in thangṭhat awk le lawmh awk a ruang a um taktak. (1 Chanrelnak 29:10-13) Jesuh nih zohchunh awk thlacamnak a kan chimh, cucu Matthai 6:9-13 ah ṭial a si i, Pathian min thiang upat awk, thianter awkah a kan cawnpiak. A hnu ah Pathian Pennak tlung in van ah a duhnak tuah a si bantukin vawlei ah tuah a si nakhnga kha thlacam awkah a rak chim chap. Jehovah he aa pehtlaimi cu a biapimi kong cam dih hnu lawngah pumpak ca kong kha Jesuh nih lungthin a kan pekter. Thla kan cam tikah a biapit biknak hmun ah Pathian kan chiahmi nih kanmah ca lawng kan tuak lo ti kha a langhter.\n13Kan thlacam zei tlukin dah a sau awk a si? Pumpak thlacamnak asiloah zapi ca thlacamnak ah cu can sau ding tiin Baibal nih ri a ser lo. Rawl ei lai thlacam cu a tawi kho men i Jehovah sinah lungthin bungh in pumpak thlacam tikah a sau men lai. (1 Samuel 1:12, 15) Asinain, mi hmai ah saupi in thla a cam i mah le mah miding ah aa ruatmi kha Jesuh nih sual a phawt hna. (Luka 20:46, 47) Cu bantuk thlacamnak kha Jehovah nih a duh lo. Lungthin chung in cammi kha biapi a si. Cu a si caah cohlan tlakmi thlacamnak a tawisau cu a herhmi le thil umtuning nih a danter lai.\n14Voi zeizat dah cam ding a si? Baibal nih “thlacam zungzal” awk a kan forh. (Rom 12:12; 1 Thesalon 5:17) Mah nih khan Jehovah sinah chun nitlak thlacam peh thluahmah ding a ti duhnak a si lo. Mah nakcha cun, kan cung i Jehovah a ṭhatnak caah kan i lawmh fa te le lamhruainak, hnemhnak le thazang a kan pek nakhnga kan i bochan fa te hmaan tein thlacam zungzal awkah Baibal nih a kan forhmi a si. Amah sinah zei can sau thlacam ding ti le voi zeizat cam ding timi kongah Jehovah nih ri a kan serpiak lo ti hngalh cu hna a ngam a si lo maw? Thlacamnak tinvo kha kan sunsak taktak a si ahcun, vancung kan Pa sin thlacam khawhnak caanṭha kha kan kawl peng lai.\n15Thlacam donghnak ah zeicah “Amen” tiah ti awk a si? Amen timi biafang sullam cu “pellote in si ko seh,” asiloah “cu ti cun si ko seh” tinak a si. Pumpak le zapi ca thlacamnak ah “Amen” tiah ti aa tlaknak kha Cathiang chung i tahchunhnak hna nih a langhter. (1 Chanrelnak 16:36; Salm 41:13) Kan thlacamnak a donghnak ah “Amen” tiah kan timi nih kan thlacamnak hi lungthin tak in chimmi a si hrimhrim ti kha a langhter. Zapi ca i mi pakhat a thlacamnak a dongh tikah aw chuah in siseh, aw chuah lo in siseh “Amen” kan timi nih a thlacamnak kan hna a tlak kha a langhter.—1 Korin 14:16.\nPATHIAN NIH KAN THLACAMNAK A KAN LEH NING\n16 Jehovah nih kan thlacamnak hi a kan let taktak maw? A kan leh taktak ko! “Thlacamnak a kan Lettu” nih nuai tampi minung hna lungtak in an thlacamnak kha a leh hna ti zumh awk a hram fek a um. (Salm 65:1) Jehovah nih kan thlacamnak hi lam a phunphun in a kan leh lai.\n17 Jehovah nih thlacam lehnak ah vancungmi le vawlei a salle kha a hman hna. (Hebru 1:13, 14) Pathian sinah Baibal hngalhthiamnak ca thla a cammi hna cu an thlacam a dih tlawmpal ah Jehovah salle pakhat he an i tong timi hmuhtonnak tampi a um. Mah hmuhtonnak nih khan Pennak phungchimnak rian kha vancungmi nih lam an hruai ti a langhter. (Biathlam 14:6) Bawmhnak kan herh taktak lio i kan thlacamnak lehnak ca ah Jehovah nih kanmah bawmh awkah Khrihfa pakhat kha a lung a thawhter khawh.—Phungthlukbia 12:25; Jeim 2:16.\n18 Jehovah Pathian nih a salle thlacamnak a leh tik hna ah a thiang thlarau le a Bia, Baibal zong kha a hman. Hneksaknak tei awk bawmhnak ca thla kan cam tikah a thiang thlarau hmangin lamhruainak le thazang peknak in a kan leh lai. (2 Korin 4:7) Cun lamhruainak ca thla kan cammi kha Baibal in leh kan si tawn, biakhiahnak hmaan tuah khawh awk bawmtu kha Jehovah nih Baibal in a kan pek. Pumpak Baibal hlathlainak tuah tik, hi bantuk cauk a simi Khrihfa cauk pawl rel lio ah bawmtu a simi Baibal cang hna kha kan hmuh khawh. Khrihfa pumhnak pakhat ah an chimmi kong asilole Khrihfabu ah siaherhnak a ngeimi Khrihfa upa pakhat a phi pekmi thawngin tuaktan awk Baibal a konglam hna kha kan lung ah a hung um kho.—Galati 6:1.\nJehovah nih kan thlacamnak a kan leh tikah kanmah bawmh awkah Khrihfa pakhat kha a lung a thawhter khawh\n19 Jehovah cu kan thlacam leh awkah a khul nuarh dawh a lawh hmanh ah a tuah khawh lo caah a si lo. Mahnak cun, Jehovah nih a duh ningin a khiahmi caan ah kan thlacamnak a kan leh lai ti kha kan philh lo awk a si. Kan herhmi kha a hngalh i zeitin tuah ding ti kha kanmah nakin ṭha deuh in a hngalh. A caancaan ah ‘hal peng, kawl peng le kingh peng’ awk caan a awnh. (Luka 11:5-10, NW ) Cutin kan tuah peng a si ahcun thla kan cammi biapi tuk ah kan chiah le zumhnak taktak kan ngeih kha Pathian sinah kan langhter a si lai. Mahlengah Jehovah nih kan thlacamnak kha lenglang in a kan leh lo ca zongah a si kho ko. Tahchunhnak ah, hneksaknak pakhat kong i thla kan cam tikah harnak lak piak si loin mah kha inkhawhnak tu a kan ngeihternak thawngin a kan leh ko lai.—Filipi 4:13.\n20 Hi a nganmi universe Sertu hi a sin i ningcang tein thla a cammi vialte hna pawngah a um caah kan i lawmh tuk awk a si! (Salm 145:18) Thlacamnak tinvo sung hi tling tein hmang hram u sih. Cutin kan tuah ahcun thlacamnak a Lettu, Jehovah he a kan naihter bikmi lunglawmh awk ruahchannak kan ngei lai.\nJehovah sin hmaan tein thlacamnak nih amah he i naih deuh awk a kan bawmh.—Jeim 4:8.\nPathian nih kan thlacamnak a kan theihpiak nakhnga zumhnak ngeih le toidor te le lungthin tak tein thlacam a hau.—Marka 11:24.\nA Fapa min in Jehovah sin lawngah thla kan cam awk a si.—Matthai 6:9; Johan 14:6.\n“Thlacamnak a kan Lettu” Jehovah nih thlacamnak lehnak ah a vancungmi, vawlei a salle, a thiang thlarau le a Bia a hman. —Salm 65:1.\n1, 2. Zeicah thlacamnak hi tinvo sung taktak in kan hmuh awk a si i, thlacamnak he aa tlaiin Baibal cawnpiakmi kha zeicah hngalh a herh?\n3. Jehovah sinah thlacam a biapitnak a ruang pakhat cu zeidah a si?\n4. Jehovah sin i hmaan tein thlacamnak nih amah he kan i pehtlaihnak kha zeitindah a fehter?\n5. Jehovah nih thlacamnak vialte a ngai lo ti kha zeinihdah a langhter?\n6. Pathian nih kan thlacamnak a kan ngaihpiak nakhnga a herh bikmi cu zeidah a si i, mah kha zeitindah kan tlinh khawh lai?\n7. (a) Jehovah sin i thla kan cam tikah zeicah upatnak kan ngeih awk a si? (b) Pathian sin thla kan cam tikah toidor te le lungtak in kan cam kha zeitindah kan langhter khawh?\n8. Kan thlacamnak he aa tlak in zeitindah kan tuah khawh?\n9. Aho sinah dah thla kan cam awk a si i aho min in dah cam awk a si?\n10. Thlacam tikah zei ti thengin um ding ti hi zeicah a herh lo?\n11. Pumpak ca thlacam awk aa tlakmi kong cheukhat cu zeidah an si?\n12. Kan thlacamnak ah vancung kan Pa he aa tlaimi kong hmasa kan chiah kha zeitindah langhter khawh a si?\n13. Cohlan tlakmi thlacamnak a tawisau he aa tlaiin Cathiang nih zeidah a chim?\n14. Baibal nih “thlacam zungzal” awk a kan forh tikah zeidah a chim duhmi a si i, mah nih hnangamnak zeitindah a kan pek?\n15. Pumpak le zapi ca thlacamnak a donghnak ah “Amen” tiah zeicah ti ding a si?\n16. Thlacamnak he aa tlaiin zeidah kan zumh khawh?\n17. Pathian nih thlacam lehnak ah a vancungmi hna le vawlei a salle a hman hna tiah zeicah kan chim khawh?\n18. Jehovah nih a salle thlacamnak a leh tik hna ah a thiang thlarau le a Bia kha zeitindah a hman?\n19. Kan thlacam leh dawh a lawh lo tikah zeidah kan philh lo awk a si?\n20. Thlacamnak tinvo sung kha zeicah tlingte in hman awk a si?


Chung cu N04. Du an N04.Can ho N04.N04\nChủ đề: Chung cu N04. Du an N04.Can ho N04.N04


US Chin mino kum tlinglo 3 biaceihzung ah bia an ceih hna | THE CHIN EXPRESS\nUS Chin mino kum tlinglo 3 biaceihzung ah bia an ceih hna\nTexas state, USA — Zahan ah Denton county um Chin mino kum tlinglo 3 cu hngakchia biaceihzung ah bia an ceih hna. Ni khat ah minung pathum bia ceih hi avoi hnihnak a tam bik ka theih ni asi.\nAn case cu ritsii tha lo taksa pum cungah hmuh le mawtawka teih i zam diam timi a-hmuh pawl an si. Tuzarh Nilini ah kum tling lo Chin mino 2 biaceih ding an um rih —an case kong cu ka thei lo.\nDenton county milu zoh tikah a tlawm taktakmi miphun pakhat nih thla khat ah kum tlinglo minung 3 hrawnghrang sualnak tuah ruang ah tlaihkhih ton hi khuaruah ngai a hau. Tlaih khawhmi hmanh mah hrawng an si ahcun palik nih theih lomi misual an tam lai maw ti cu Ph.D (Dr.) ngah hau lo, fawi tein tuak khawh a si ko.\nKum tlinglo tete tlaihkhih an tonmi hmuh tikah lung a tha lo. Hmailei a kan hruaitu ding le zohthla mi tiin chim tawnmi kan mino tete thonginn angki le bawngbi he hmuh tikah an nu le pa cu chim lo a hmutu paoh lung a tha lo.\nInnchungkhar in Khrihfabu in Community in pumpak in kan sining taktak i check than kan hau. Zeiruang ah kan hmailei hruaitu asi ding tiin kan zohmi kan mino cheukhat thonginn ah an phanh hnga timi hi ruah awk ngai a si.\nInnchungkhar lei nih ruah awk pakhat ah ka ruahmi cu: Kan fapa/nu hi inn ah aa nuam maw?Zeidah bawmh a herh?\nKhrihfabu lei nih ruah awk ah ka ruahmi cu: Kum 18 tang kan mino caah misual pawl he an i komh lonak ding caah thla lawng maw kan cam rih lai, phung lawng maw kan chim rih lai, mah pawl lawng siloin an i nuamhnak le mi sual pawl kiang an phanh lonak caah sianginn kai hnu le Zarhte/pi tibantuk ah nuamhnak cawlcanhnak activities pawl tuah piak hna ah a tha lo maw?\nCommunity lei nih ruah awk a tha ka timi cu: Ziah mithi um caan le CND day lawng khin maw hmunkhat te ah kan tan ti lai, thazaang kan chuahti lai?\nPumpak cio ruah awk ah: Kan kiangkam um minung an nunnak ah tlawmpal te tal a nuamhter deuhtu le a thatter deuhtu kan si kho ve lo maw?\nCaṭialtu: Salai Z T Lian


Shwe Taung Peng Ah SAC Pilot Pakhat An Kah - News and Media\nPago ramtthen, Pyi pengkomh Shwe Taung peng ah Mingaladon(မဂ်လာဒုံ) Airforce No.(3017) SAC ralkap sakhan in Defense Force Batallion in raltuknak vanlawnhg khaltu(pilot) pakhat April 17 zing Sml 8 meithal in an kah tiah theih a si. An kah mi pa cu Bohhmu Aung Ko Zaw(ဗိုလ်မှူးအောင်ကိုဇော်) a si i Walay(ဝါးလည်) khua thingthei dawr ah thil a cawk lio ah Pyi pengkomh (3602)batallion tat-khuai (3) meithal in an kah tiah Bago Region PDF chim phunnak nawl ngeitu nih a fehter.\n”A chuahsemnak khua a tlawn lio zong ah mine bomb puah hnawh ding in timh tuahnak kan ngei ko nain a motor ah ngakchia le nu pawl an um caah man tthulh than. Nihin(April 17) ah cun Walay(ဝါးလည်) khua thingthei dawr ah thil a cawk lio ah voikhat kan kah, meithal a tlawlh ruang ah la a mah zong meithal aa ken ve caah kah than awk a tha ti lo i a ran nak in hnu kan tolh than,” tiah a chim. thih le a nun cu fiang in theih a si lo i an hlat lio a si tiah theih a si.\nAn kah mi pa hi Sagaing ramthen, Chim ramkulh, Karen ramkulh, Karenni ramkulh le Magway ramthen ah bomb a thla mi southtern regional air force in Mi-35 le Mi-17 vanlawng a khaltu pa a si tiah Bago Region PDF nih an cathanh mi ah an kanghter. Crd – TCP


Hero Club Hruainak In Camp Victoria Ah Christmas An Tuah Piak Hna – THE CHINLAND POST\nHero Club Hruainak In Camp Victoria Ah Christmas An Tuah Piak Hna\nHero Club Camp Victoria Tlawnlio/ Hero Club\nTCP-Hakha| 2019 December 2| Hakha hrambunh Hero Club hruai nak in Fiakfairock Band le hawile kom hna tel in November 28-29, 2019 ah Chin National Front/Army umnak Camp Victoria ah Christmas lawmhnak le hlasaknak Concert tuahnak le zanriah dumtinak an va ngei pi hna tiah thawng kan theih.\nHi kong he pehtlai in Hero Club Secretary Bawi Tha Peng nih “miphun le ram caah nunnak pek in rian a tuanmi hna caah kan ti khawh tawk te kan rak tuah mi a si. Kanmah zeihmanh kan tuah khawh lo zongah miphun le ram a daw i pum aa pemi hna caah cun kan si khawh tawk ten izuam cio usih tihi kan duhmi a si ko” tiah The Chinland Post ah a chim.\nHero Club members chungtel, cun Fiakfairock band le an hawi le pawl he cun minung (19) an kal kho. CNF Camp ah sianghleirun pawl ton caan he aa ton caah minung tam ngai he rawl dumtinak le hlasaknak an tuah ti kho tiah thawng kan theih.\nHero Club cu April 4, 2010 Hakha ah dirhmi a si ii chiatni caah bul pek le iizohkhenh hi an hmaithinh a si. Kumkhat voi khat Hakha mino fellowship caah HERO cup zong an tuah. Riantuannak caah member fee thlakhat voikhat cio thawh an si ii minung 20 leng he a cawlcang cuahmahmi bu a si.\nPrevious Thialkamnak: Cunglei le Tanglei\nNext Khuathar No. 2 Sianginn Pawng Ah Sak Timhmi Shopping Mall le Hotel Duhlonak Minthut An Khawmh


Mexico Khuapi ah Tuahmi Jehovah Tehte Hna Civui\nVennak Innsang (Cawn awk Cauk) | 2017 August\n“Civui Zeitik ah Dah Kan Tuah Ṭhan lai?”\n1932, November a donghlei ah mi nuaikhat leng an umnak Mexico Khuapi ah a cangmi a si. Mah hlan deuh zarh ah a hmasa bik mawṭaw a dirtermi mei an bunh. Asinain mah kong cu a hlun cang i a dang kong in mi pawl cu atu ah an lung a cawlcang tuk. Thawng a lami pawl cu tlanglawng dinhnak hmun ah an camera kha timhcia tein an chiah i a rak phan dingmi khualpa kha an hngak. Mah cu ahodah a si? Vennak Innsang Bu i an hruaitu Joseph F. Rutherford kha a si. Cuka hmun i a ummi Jehovah Tehte Hna zong nih Unaupa Rutherford kha an rak don ve. Anih cu nithum chung tuah dingmi civui caah a ratmi a si.\nSui Chan mekazin nih hitin a ti: “Mah civui cu Mexico ram ah biatak a ṭhanchonak ah cinken awk tlak a simi, a biapi tukmi tuanbia pakhat a si.” Asinain mah cu civui hmete a si, minung 150 hrawng lawng an i pum. Cu a si ah zeicah mah civui cu a biapit tuk?\nMah civui tuah hlanah cun Mexico ah biatak a karh tuk rih lo. 1919 thawkin civui hmetete cu a rak um ko, asinain mah kum hnuin khan an zorchuk thluahmah. 1929 ah Mexico Khuapi ah zung ṭengnge an awn tikah thil sining cu a ṭha deuh ding a hung lo. Asinain dawnkhantu cheukhat cu a um rih ko. Bupi nih colporteur pawl, a hnuah hmaikal tiah auhmi pawl kha phungchim rian kha tangka kawlnak ah hman lo dingin lamhruainak a pek hna. Mah tikah colporteur pakhat cu a thin a hung tuk i biatak kha a kaltak. Cun amah tein Baibal hlathlainak phu a dirh. Mah lioah zung ṭengnge tlangtlatu zong Baibal phunglam he aa ralkahmi a tuahsernak ruangah midang in airolh a si. Cucaah Mexico ram i zumhfekmi unau pawl cu thapek an herh.\nUnaupa Rutherford nih a tlawn hna lioah mah zumhfekmi unau pawl kha tha a pek hna. Civui in tha a pemi phungchimnak pahnih le radio in phungchimnak panga a rak chim. Mah cu Mexico ah radio in a hmasa bik thawngṭha an chim a si. Civui a dih tikah zung ṭengnge tlangtlatu thar nih rian kha ṭha tein a dirh ṭhan. Jehovah Tehte Hna cu an lung a tho tuk i Jehovah bawmhnak thawngin phung kha an chim zungzal.\n1941, Mexico Khuapi ah tuahmi civui\nA hmaikum, 1933 ah Mexico ram ah civui pahnih an tuah, Veracruz khua le Mexico Khuapi ah an tuah. Unau pawl nih lohmun ah teima tein an ṭuan caah theipar ṭha a hung chuak. Tahchunhnak ah, 1931 ah thawngthanhtu 82 an um. 1941 a phanh tikah cun a let hra in an karh. 1941 ah tuahmi civui ah i pumh dingin mi 1,000 hrawng cu Mexico Khuapi ah an ra.\n“Lam Cungah An Phan”\n1943 ah Jehovah Tehte Hna nih Mexico khua 12 ah “A Luatmi Ram” timi civui thanhlaar kha i bei in an vahpi. * Thanhlaar ca kha an hmaiah pakhat, an hnuah pakhat in an i bei. Mah cu 1936 in Jehovah Tehte Hna nih thanhlaar caah an hmanmi lam pakhat a si.\n1944 mekazin nih Mexico Khuapi ah thanhlaar aa bei i lam a zawhmi unau pawl kong kha a langhter\nMexico Khuapi ah tuahmi civui thanhlaar ca i bei in lamzawhnak a hlawh a tlinnak kha mekazin pakhat (La Nación) nih hitin a ṭial: “A nikhatnak ni ah mi tam khawh chung tam sawm dingin forh an si. A nihnihnak ni ahcun civui tuahnak hmun ah an i tlum ti lo.” Cutin an hlawh a tlinmi kha Catholic Church nih an duh lo caah Jehovah Tehte Hna kha an ralchanh hna. Asinain unau pawl nih an ṭih lo. Civui thanhlaar kha an vahpi lengmang rih ko. “‘Thanhlaar ca aa beimi’ nu le pa hna kha khuachungmi dihlak nih an hmuh hna” tiah mah mekazin nih a ti. Mexico Khuapi lamcung ah a dirmi unau pawl hmanthlak kha an langhter i hmanthlak a tangah “lam cungah an phan” tiah an ṭial.\n“Mirang Vawlei in Sermi Zelṭuang Nakin a Nem i a Lum Deuhmi Ihkhun”\nMah lio caan ah Jehovah Tehte tampi cu Mexico ah tuahmi civui tlawmpal kha kai awkah mahca ṭhatnak tampi an rak hlawt. Unau tampi cu tlanglawng lam asiloah lam hmanh a um lomi khuate in an rak ra. Khrihfabu pakhat nih “mah hmun phanh khawhnak lam pakhat cu thirhri in bia i kuatnak lam lawng hi a si” tiah a ti. Cucaah civui a zawhmi hna cu tlanglawng an i cit khawh nakhnga ni tampi chung laa an i cit, an ke in an kal.\nJehovah Tehte tam deuh cu an si a fak i civui zawhnak caah tangka an ngei lo. Asinain an va phanh tikah cuka hmun i unau pawl nih khualdawtnak an rak langhter. A cheu cu unau inn ah an i ṭhum i a cheu cu Biakinn ah an i ṭhum. Voikhat cu unau 90 hrawng cu zung ṭengnge i cauk bawm cungah an it. Unau pawl nih mah ihnak cu “mirang vawlei in sermi zelṭuang nakin a nem i a lum deuh” tiah an chimmi kha Yearbook nih a langhter.\nMah Jehovah Tehte Hna nih an unau pawl he hmunkhat ah an i pumhṭi khawh nakhnga mahca ṭhatnak tampi an rak hlawt. Atu ah Mexico ah a ummi Jehovah Tehte 850,000 leng zong cu bantuk lungput an ngei ve. * 1949 Yearbook nih Mexico i unau pawl kong kha hitin a langhter: “Harnak an tonmi nih thlaraulei an lungput kha a zorter lo. Civui pakhat a dih fatin i ruah awk a kong tampi an ngei. Civui zeitik ah dah kan tuah ṭhan lai? tiah atu le atu an kan hal tawn.”—Central America i thilhlun khonnak ah chiahmi\n^ cat. 9 Mah civui nih Jehovah Tehte Hna kha Mexico ah mi nih hngalhmi a siter tiah 1944 Yearbook nih a ti.\n^ cat. 14 Mexico ah 2016, Ruahnolhnak puai ah aa pummi cu 2,262,646 an si.\nLungsau tein Hngah Na Duh Maw?\n“Pathian Daihnak, Minung Hngalhnak A Lonhtu”\nKan Mihlun I Phoih Khawh Ning\nMithar I Hruk Khawh Ning\nDawtnak—A Sunglawi Tukmi Ziaza\nAMERICA “Civui Zeitik ah Dah Kan Tuah Ṭhan lai?”\nText Digital cauk download option VENNAK INNSANG (CAWN AWK CAUK) 2017 August\nVENNAK INNSANG (CAWN AWK CAUK) 2017 August


KNU Nih SAC Ralhrang Pawl I Mipi Motor An Hman mi Cu An Khangh\nMain Editor June 21, 2021 Leave a Comment on KNU Nih SAC Ralhrang Pawl I Mipi Motor An Hman mi Cu An Khangh\nRalkap nih rampi nawlngeih nak an lak hnu in KNU le kawl ralhrang kahdoh nak afah bik nak hmun pakhat cu Karen ramkulh Phapun peng a si.\nCu ruangah cun KNU nih Phapun Ka-ma-maung lampi cu ralhrang pawl ei le din phuar kho lo dingin cansau non an rak phih. Cu ruangah Ralkap pawl cu ei le dinan harsa cang i Thailand cozah sinah kutdawh i,\nan ei din ding facang le thil dangdang cu Thailand ram lei in athli tein an lak lengmang. Thailand cozah hi KNU he zong aachawn i, Kawl ralhrang he zong aachawn mi an si. KNU nih an rak kham lengmang mi Phapun lampi cu June 19 ah khan an on than. Cu le cangka cu, ralhrang pawl cu an thluak an chuah cawlh i ralhrang motor hmang duh loin mipi motor pawl cu an hman hna i an ei le din ding pawl cu athli tein anphuar lengmang.\nKNU nih cubantuk an tuah ti thawngpang cu an theih i lampi in an bawh hna i mipi motor in ralhrang thilri le facang arak phur tu motor cu an kai ngah.\nAn tlaih mi facang tampi cu anmah cung i ralzam pawl nih an herh tuk ko nain, ralhang pawl nih kan facang an fir tiah kan mah minchiat an kan zuar than lai thi an ruah caah, lamkam ah an khangh dih. KNU nih facang an khangh mi hi mipi ruahnung aadang cio bantuk in ei le din facang hna hi cu khangh loin anmah nih la ko hna sehlaw atha a titu zong an tam ve.\nAsinan, ralzamcaah facang a rak khangh tu ralhrang pawl an t ihram nakah an tua ve mi asi ko lai ati tu cheukhat KNU an tanh tu zong an um ve.\nKNU Le SAC Ralhrang Karah Kah Nak Fakngai Achuak SAC Ralhang Lei Athi Mi An Tam →\n← June 22 Mandalay-PDF Le SAC Ralhrang Kahnak Kong Update


Breaking:USA caah biatak tein’Thlacam hna u sih’USA um laimi caah thawngpang chiah taktak. – Lai Lungrawn Post\nBreaking:USA caah biatak tein’Thlacam hna u sih’USA um laimi caah thawngpang chiah taktak.\nDecember 4, 2020 December 4, 2020 admin Theihtlei\nThawngpang Neknawi : US cu khuasik a tla cang I, Thanksgiving hnu in biatak tein Covid-19 zawtnak nih a kan den than. Tuchun nikhat lawngah minung 2885 an thi. Minung 100000 bak sizung an phan. Minung 200000 cu a zaw tharmi an si. CDC zong nih biatak tein ralrinnak thawng an thanh.\nCalifornai state cu governor Newsom nih Greater Sacramento, Northern California, San Joaquin Valley, le Southern California ahcun Stay At Home order a thar in a chuah. Bars le Hair salon pawl cu zarh thum chung Lockdown an chiah hna. Tuchun tiangah US ram pumpi in Covid-19 ruangah a thimi, 273,848 an si cang. Zawtnak a ngei bal cangmi dihlak, 13,926,082 an phan. Atu lio I a zual bikmi state hna cu, Californai, Taxes, Illinois, Florida, New Jersey le New York an si.\nCovid-19 khamhna sii a chuahtu Pfizer company nih tukum chung (December) chungah virus khamhnak sii cu an tuakmi nakin zetceo lawng kan phawtzamh khawh lai tiah tuchun ah a chim. Zeiruang ti ahcun raw material an herhmi cu supply chain pawl nih an duh zet in an pek khawh hna lo ruangah a si an ti.\nRelchap ko:Vawleicung ram thawng President hna nih cun Biden cungah an I lawmhnak cabia an kuat dih cang, Putin telhlo in. GSA nih Biden cu White House daily briefing tuah kho dingin nawlpek asi bakin Chin President zong nih Biden cu alawmh pinak ca a kuat. N.Korea Chairman Kim jong Un zong nih aa lawmhnak bia achim ve.\nJoe Biden lila nih:Mee vote a fiir mi langhter dih a sicang’A mah nih a rak fiir milawng te si.


Zangfak Tuk E : Chin Mi Chungin Ngakchia Naute Hlonh Um Ve Cang Mu – FIAKFAIROCK\nZangfak Tuk E : Chin Mi Chungin Ngakchia Naute Hlonh Um Ve Cang Mu\nTedim Biakinn chung ah ngakchia chuakka te an hlonh. Tedim khuapi Lawibual sang, Lawubual Baptist Church Biakinn chung i pulpit ah ngakchia chuakka te an hlonh.\nCu ngakchia te cu zinglei thlacam ah a va kalmi nu pakhat nih ka hmuh tiah Zalen News ah a chim. Lawibual sang uktu Pu Vung Cin nihcun ” Tuzing sml 5:00 hrawng ah Biakinn ah thlacam ah a va kalmi nu pakhat nih a hmuh. Zoh ning ahcun ngakchia te hi a chuahnak nihnih thum hrawng a si lai” tiah a chim.\nPuan tha te zong in an tuan lo. Nau puan lawng in an rak tuam. Cu ngakchia te cu khua chung ah nau a ngei kho lomi nupa nih kanmah nih kan i cawnken lai tiin Khrihfabu sinah an hal i an lak cang.\nCu hna nupa cu an i umhnak kum 10 leng a si cang i fa an duh tuk ruangah Mandalay tiang cawm dingmi fa an kawl. Sinain an hmu kho lo. A tu naute an hlonhmi cu mah hna nupa nih cawm dingin, an fa si dingin an i lak cang tiah Pu Vung Cin nihcun a chim chap. Zalen\nBiachap: Vawlei cung ahhin nau a ngei kho lomi tampi lak ah nau ngei kho kan si hna hi Pathian thluachuah taktak a si. Cu lio ah kan hrin ciami fa hna kan duh lo i kan hlonh hi cu a poi taktak mi khi a si. A sinain tutan hi fa a rak ngei kho lomi nupa hna caah Pathian khuakhan a si ko lai. An mah nuva nih naute cu tha tein an cawmken lai i an fa ah an i lak cang. Naute cu Pathian nih dam tein umpi ko seh. nitinthawngzamh


A Ha Hmanh Khumh Kho Lo Tiang In Aa Nuam Mi Hringtu Pa Myint Myat(video) – ZINGHMUH NEWS\nA Ha Hmanh Khumh Kho Lo Tiang In Aa Nuam Mi Hringtu Pa Myint Myat(video)\nAugust 7, 2018 August 7, 2018 by David\nKawl ram tazuksawng min thang pakhat a si mi Myint Myat cu August 7 tuni zinglei nazi 9:15 ah fa duh nung tak tak mi cu an hrin. Aa nuamh tuk ah khin a ha hmanh khumh kho ti lo, A mit hmanh a thep kho lo deng mang in a um.\nTu nai bak i an ngeih mi an fate cu pound 5 le gram 8 tluk a rit mi fa te a si i a ngo tak tak hringtu a pa he an i lo tiah a hmutu poah nih cun an ti tiah cio. A hmutu paoh nih a pa he an i lo tiah an vun ti piak chin chin ah khin a lomh tuk ah khin um awk hmanh a nghal lo.\nMyint Myat nih cunt u bantuk a fa a ngeih mi cu a pakhat nak a si caah a lomh khun nak cu a si. Ka lungthin vialte an cawl cang dih tiah a chim. Fa pom cawi a thiam rih lo caah tu bantuk khin si sayamah nih cun nau pom cawi ning cu a cawn piak. Zoh ah khin nih hna a chuak pah zoh nuam ngai ngai a si, fa nu fapa hna vun ngeih ah khin cun a sung lawi tuk lomh lo awk hrim khi a tha lo.\nMyint Myat cu an nuamh tuk ah khin a kut ke tiangin an thir dih a fapa te a zohnak ah mit thep hmanh thei lo dengmang in a um. Myint Myat a dawttu tazuksawng cheukhat hna nih zan ngilh lo bak in an rak riahpi hna tiah theih asi. An dihlak tein Myint Myat a fa an hmuh hlan hrim hrim khin lomh nak in an khat cio hna anlomh pi tak tak.\nအရမ္းေပ်ာ္ေနတဲ့ ေဖေဖ ျမင့္ျမတ္\nျမင့္ျမတ္တစ္ေယာက္ေပ်ာ္ေနတာ။ ေျခေတြလက္ေတြေတာင္ တုန္တယ္။ ကေလးကလည္း မခ်ီတတ္နဲ႔… ေျခမကိုင္မိလက္မကိုင္မိေတြ ျဖစ္လို႔#Fast #CeleStory\nCele YatKwat यांनी वर पोस्ट केले सोमवार, ६ ऑगस्ट, २०१८\nHOME, MYANMAR, VIDEO August 7, 2018 August 7, 2018 by David


Chin Miphun Ni Hi Lungrualnak Caah Hman Ding A Si – Chin Community in Norway\nFebruary 20, 2017 bawimanglian 0 Comments\nSalai Kipp Kho Lian nih Froland i tuahmi CND ah bia a chim lio. Foto: sibmlian\nFebruary 20, cu Chinmiphun nih kan sunhsak tukmi “ni” a si. Kan Miphun Ni a si. Ramkip i kan umnak cio ah hi ni philh lonak tiin kan tuah hna. Norway i Froland khua zong ah Telemark Fylke le Aust Agder Fylke i a ummi Chinmi hmunkhat teah February 18, ah khan kan rak hmang kho.\nSalai Kipp Kho Lian, Germany i democracy cawlcanghnak siseh kan miphun ramrian kong ah bochanmi nih a kan telpi i bia zong a chim. “Kan miphun ni hi peng khat le peng khat i dannak si loin lungrual tein miphun khat sinak kha biapi ah chia in kan hman ding ah forhfial kan duh ko hna.” tiah a chim. A biachimmi tlingte in Hikahin MP3 in a aw ngaih khawh a si.\nChinmiphun Ni paoh ah hi ni a thawhkehnak le Falam tonpumhnak kha chim chih a si lengmang. Mirang uknak in luatnak kan hmuh hnu ah kan ram ah Zauk Phung (democracy) in i uk cang ding in an rak khaan i cu hlan i Bawi phun le ramuk bawi uknak cu an rak hrawh. Sal a ngeimi hna zong nih Abraham Lincoln nih minak pawl sal sinak in luatnak a pek hna bang an rak pek hna. Cu ruang te ah cun hi “Ni” hi a sunlawi khunnak le a biapit tuk ning cu a si.\nSihmanhsehlaw, nihin i Chinmiphun hna nih kan Miphun Ni kan hman ning cu nunphung hmuhsaknak (Culture day) bantuk in kan hman cang. Cu tikah Falam i an rak khaan mi Bawiphun le Chia, Sal ti um lo in miphun khat sinak ah aa rualmi kan rak sinak a muru hi kan thlau cuahmah. Halkha khuapi hna ah cun Khuang hna an cawi i Bawi phun sinak le kan nunphung kha an langhter. Kan miphun ni ah ahohmanh idannak um lo in nuam le lawm taktak in um ding mi cu a nemnak in thleidannak, i khah lonak, cun pengtlang i dannak hmuhsaknak bantuk ah a hong tla.\nKan nunphung ni a si lo. Chinmi vialte miphun pakhat kan sinak le hohmanh a niam, a sang, bawi phun, chia phun, sal ti um lo in kan ram ah rorel tti khawhnak lam a hong um ni a si. Cucaah peng khat le peng khat a dang tein hmang lo in kan miphun ni cu hmun khat te ah hman tti khawh peng hi a biapi tukmi a si.\nNorway i Chinmiphun tlawmte zong nih Chin tiin le Zomi National Day tiin a tuahmi kan rak um tawn. Cu bantuk in Kan ram lila siseh ramkip zong ah a rak um. Chin, Lai, Cho le Zo tibantuk nih a kan huap dih ti ah kan cohlan khawh a si ahcun a ttha nain mah ni ahhin miphun tling lo in a dang tein a hmangmi kan rak ummi hi kan miphun ni a muru cu a rak si lo. Zo, Lai, Chin, Cho tiin kan hman zong ah kan miphun ning in kan tlin ding kha a muru cu a si.\nChinmiphun Ni hmandan kan duhning hmanh aa khah lo caan a um ko hna lai. Asinain pakhat le pakhat itheihthiam le i kianh piak thiam in miphun khat sinak he lungkhat tein hi ni cu lungrualnak he kan hman tti khawh lengmang ding Laica in a relmi zapi forhfial le sawm kan in duh ko hna.\nChinmiphun Ni Sunglawi.\nPathian nih kan miphun thluachuah pe ko seh.\nPrevious Previous post: Suu Kyi-rådgiver drept i attentat\nNext Next post: 2017 Ah Ai Thlengmi Theihawk Phung Pawl


Nan Tlangval Nih Kan Daw Zungzal Seh Ti Na Duh Ah Cun Tuah Awk A Hreh Mi Phun 5 – Vakok News\n[ February 28, 2018 ] Shwe Po Eain Cu Nuam Tak Tak In Khual A Tlawnnak Cu\tMEGAZINE\n[ February 23, 2018 ] Kawlram model vialte lak ah sexy bik ah thim mi hna cu\tMyanmar News\n[ February 23, 2018 ] Taylor Swift Nih Inn A Cawk Mi Cu A Man Fak Ngai – Vakok\tGlobal News\n[ February 22, 2018 ] Mah video pawl cu an mak ngai hna, nu pawl zia za a langh ter tu hna\tTHEIHTLEI\n[ February 22, 2018 ] ႏိုင္ငံေတာ္၏ အတိုင္ပင္ခံပုဂၢိဳလ္ ေဒၚေအာင္ဆန္းစုၾကည္ က်ဴးဘားႏွင့္ အာဂ်င္တီးနား သံအမတ္ႀကီးမ်ားအား လက္ခံေတြ႕ဆံု\tMyanmar News\nHomeCAPAR/ARTICLENan Tlangval Nih Kan Daw Zungzal Seh Ti Na Duh Ah Cun Tuah Awk A Hreh Mi Phun 5\nNan Tlangval Nih Kan Daw Zungzal Seh Ti Na Duh Ah Cun Tuah Awk A Hreh Mi Phun 5\nJanuary 8, 2018 Van Dawt Tling CAPAR/ARTICLE 0\nInnchungkhar pakhat ah ah nu le va cu a daw zungzal ding asi ko, nupi dawt cu pa i rian pakhat asi, nu zong nih a pasal caah tuah awk asi mi a um ve ko, hi thil hna hi na tuah khawh cun na pasal nih zei dang hman a ruat lai lo nang mah lawng bak an dawt ko lai.\n1. Tawl thaw tein chumh khawh hi nupi tha hna nih tuah ding pakhatnak rian bak asi, hmun dang kal hau loin na chumh mi ah diriam tein a um ko lai.\n2. Thianghlim tein um khawh i zuam ko, cheukhat nu pawl cu pasal an ngeih bak cun thianhhlim bak an zuam ti hna lo caah an pasal nih an fih tawn hna caah a tha lo ngai, pasal nan ngeih zong ah na pasal mithmuh ah zoh dawh ding tein um hi a bia pi tuk.\n3. Na pasal nu le pa cu na nu le pa bantukin ruat ko hna, kha tiin nu le pa bantuk ah na ruah ah cun na pasal zong nih na nu le pa cu a ruah ve ko lai, cu piin cun a dang a hreh ti lo chungkhar ah nuam tein khua nan sa kho lai.\n4. Aw ka nem tein chawnh khawh i zuam peng ding a si. Pasal nan ngei bak i aan ka nem in nan i chawnh lo ah cun chungkhar van cu nan ser kho lai lo, aan ka nem nih nan chungkhar nuam tein an ser hna lai.\n5. Kan dawt ti chim hi philh tawn hlah, nungak tlangval si lio vial ah cun kan dawt tuk ti leng mang tung i umh hnu vial kan dawt tuk ti ve bel lo cu fak tak tak in na palh bak asi ko cang.\nVakok Daily News\nShwe Po Eain Cu Nuam Tak Tak In Khual A Tlawnnak Cu\nFebruary 28, 2018 Van Dawt Tling 0\nKawlram model vialte lak ah sexy bik ah thim mi hna cu\nFebruary 23, 2018 Van Dawt Tling 0\nTaylor Swift Nih Inn A Cawk Mi Cu A Man Fak Ngai – Vakok\nMah video pawl cu an mak ngai hna, nu pawl zia za a langh ter tu hna\nႏိုင္ငံေတာ္၏ အတိုင္ပင္ခံပုဂၢိဳလ္ ေဒၚေအာင္ဆန္းစုၾကည္ က်ဴးဘားႏွင့္ အာဂ်င္တီးနား သံအမတ္ႀကီးမ်ားအား လက္ခံေတြ႕ဆံု\nBilly Lah Min Aye Nih Khuai A Chuahnak Kong He Pehtlai In A Chim Mi Cu\nMui Dawh Cho Sitt Han Cu Thil Thuam Thar Hna cu – Vakok\nPark Shin Hye Hmai Lei Ah A Tuah Ding Kong A Chim Mi Cu-Vakok\nManchester United I Sii Phoih Pawl Cu Morinho Nih A Țhuat Țhannak Hna Cu\nZoh Tuktak Ding\nVakok News ll 2017. Contact : vakok@vakokdaily.com, Ph : 042 2195 892


NMIO: Seminar Sawmnak – Chin Community in Norway\nNMIO: Seminar Sawmnak\nNovember 1, 2010 ccn 0 Comments\nNorwegian Mission to the East (NMIO) nih kum 2010 caah upatnak laksawng an pekmi Pu Victor Biak Lian Norway a caam chungah Burma ram kong Seminar hmun hnih ah tuah ding in timhtuahnak an ngei.\nApakhatnak seminar cu Norway khuapibik asimi Oslo ah asi i, November 9, laksawng pek nih Norway caan in nazi 14:00- 16:00 tiang tuah asi lai. Biachimtu ding ah thimmi panel hna cu: Pu Victor Biak Lian, Ed Brown (NMIO), Norway Foreign Department lei in a ra khomi le DVB Executive Director/Chief Editor asi mi Aye Chan Naing hna an si lai.\nAhmun hma: Fritt Ords lokaler i Uranienborgveien 2, Oslo\nAni le caan: Tirsdag 9. november Kl 14:00-16:00\nAvoihnihnak seminar cu Norway a pahnihnak khuapibik Bergen khua ah tuah ding timhtuah asi. Biachimtu ah Pu Victor Biak Lian, Lae Htee Robin (Karen Baptist Community in Norway) le Ed Brown (NMIO) in an si lai.\nAhmun: Norsk Lærerakademi (NLA) i Sandviken, Bergen\nAni le caan : Onsdag 17. november kl. 10:00-12:00\nMizeipoh i tel khawh asi (gratis inngang) , min cazin zong pek a hau lo. Burma election zong a dih ka te asi lai i, Burma hmailei ah zeidah a cangkho timi biatlang taar in biaruahnak /chimceihnak aum lai caah caan ngeimi le kalkho ding dirhmun si mi poh kal ve cio ding in CCN min in kan in sawm chih ve hna.\nHika link ah seminar program download khawh asi:\nPrevious Previous post: CCN Caah Nihin Ka Saduhthah\nNext Next post: Norway le USA Karlak Buainak


KAN CHIN RALKAP SALAI ROBERT SIANG LIAN BIACHIM CU A TURU KO – The Chinlung Post\nChin Ralkap Salai Robeth Siang Lian Bia Chim Mi A Ttha Tuk! A chim mi chungin ka uar khun mi bia hna cu. Chin mi hi, Bawipa nih a kan bawmh lai ti hi ruat hlah uh, Bawipa nih a kan bawmh cuahmah, a kan bawmh cang i, cucaah, Chinram kan laak lai.Burmaram pumpi zong a thattertu Chin miphun kan si lai, Chin miphun hna,nanmah tello in hi rian hi kan ttuan kho lo i,\nNanmah thawngin a tubantuk in kan cawlcangh khawh,kan ttuan khawh hi a si caah,nan tha thlah lo tein miphun caah a ttuan mi,nu le pa chung le khat kal taak in rian a ttuan mi hna hi kan bawm ko uh,a ti. CNA/CNF, CDF, Miphun ca i nan tuahttuannak cu,”Bawipa nih a tlamtlinter selaw teinak he lam in hruai ko hnaseh tiin, duhsaknak sangbik kan peek hna.TDT\nTulio Laimi Aa Kan Hnintu Thawng:Rung Lian Ceu konghe pehtlaiin Biak Hmun Sang nih mipi sin ah biacah bantukin a chimmi cu mipi vialte hna hihi rak thei cang uh. Rung Lian Ceu a ttih timi bia hrimhrim rak chim ti hlah uh, Keimah he paih a duh asi ahcun singkhaw ah i pai ta sehlaw, champion a si ahcun keimah he kan i pai ko lai, a duhnak hmun paoh ah tiah fiangtein a chim. Nizan tihni ah ka tei ko mi Thaizing kiptuh ah paih pi tthan ding cu a zoh zong chia adawh zong ai dawh lo. Mipi vialte hna zong nih hihi kan i fian ahau mi asi.\nTutan ah ka tei hnu ah aka singkhaw mi ah i PAI than usih law, a ka tei maw ka tei maw pakhat nih i singkhaw lengmang asi lai tiah a chim chih. Nai Rung Lian Ceu a teinak dingah kumkhat caan a peknak kong zong a chim chih.Hi konghe pehtlai thaimthiam in Biak Hmun Sang nih Uk Ling Thang kongah a chim rih mi cu, a biakam alet caah keimah nih cun ka paih piin ka zuam cawh ti lai. Aa manh lo caah arian tu hngangam tein tuan ve ko cang seh tiah a chim chih.\nPaih konghe pehtlaiin Biak Hmun Sang nih a chimmi cu, PAIH ah hin thinlung a biapi bik. Zeitluk kan tthawn i, kan thiam zongah thinlung tthawn a hau.Kan thinlung ah biatak tein kan i sehchih ahcun tlamtlinnak kan hmu ko. Cucaah PAIH ah hin cun thinlung hi a biapi bik tiah a chim.Aralaimi paih ah hin cun kei cu ka pai rih lai lo, Ka hawipa Mang Ceu Lian tu aa pai la tiah a chim chih. Tutan ah a cunglei kan langhtermi hi a chimmi tampi chungin a tawinak in kan vun langhtermi a si. Hi bia a chimmi hi ahnu bik Biak Hmun Sang biaruahnak CCNC nih an ngeihmi ah a chimmi a si.


Kawl ram chungah Covid-19 a ngei mi 8 an si cang. March Ni 27 ah coronavirus a ngeih mi pathum kong: The Tahan Post\nPosted By: admin March 29, 2020\nMyanmar ram chungah coronavirus a ngei mi an tam chin lengmang cang i, March 27 ah Coronavirus test an tuah mi minung 62 lakah minung 3 cu Coronavirus an ngei tiah fiangternak tuah a si. Atu hi minung 8 an si cang.\nPakhat hi Yangon Region. Insein Township ah um mi a si, Kum 29 mino a si. Ramdang khual a tlawnnak in a rak kir hnuah mah zawtnak hi a ngeih tiah hmuh a si. Amah hi Barbados, England. Thailand ah khual tlawn in a kal mi a si. March 21 ah Myanmar chungah a rak kir mi a si. March 26 ah Wibargi Special siizung ah zohkhen a si. March ni 26 ah Covid -19 a ngei maw ngei lo ti test tuah a si hnu March 27 ah mawh zawtnak hi a ngei tiah fetternak tuah a si\nCun Pakhat cu Yangon Bahan Township ah um mi nu kum 60 mi a si. Amah hi ramdang ah khual a tlawn ti theih a si lo. A rian ttuannak cu ramdang in a ra mi pawl (Tourist guide (Ramdang in kawl ram chungah a ra mi bawmtu) a si. March ni 25 ah an inn ah luak tampi a luak i, March 26 ah Yangon Civil Hospital ah a ra i, a cuap lei ah coronavirus nih fakpi in rian a rak ttuan cang caah sizungah an chia i, cun ni 27 result ah coronavirus zawtnak angei ti fiangterhnak tuah a si\nPathumnak hi Naypidaw ah kum 58 ah a si i. Kum 58, switzerland nu a si. March 17 ah khan Switzerland in Geneva khualipi in Thailand ram Bangkok kualipi ah a ra. March ah Naypidaw airport ah a rak tum. Hotel ah quarantine in chia a si i. Mah bantuk in quarantine in chia a si lio ah March 22 ah a khua a sik. Cuap lei ah le ek lei ah harnak a ngeih caah March 26 ah Naypidaw bed 1000 umnak General Hospital ah zohkhen a si i. March 27 ah Coronavirus a ngeih ti fiangterhnak tuah a si. Mah nu hi apa he March 13 ah Switzerland ah suimilam 2 an nih hmuh i, apa hi coronavirus a ngeih mi a si.Credit: Myanmar Health & Sport Ministry fb page, 28.3.2020, 00:15 am. –The Tahan Post\nBe the first to comment on "Kawl ram chungah Covid-19 a ngei mi 8 an si cang. March Ni 27 ah coronavirus a ngeih mi pathum kong: The Tahan Post"\nTangka a hmang mi a tam ning cu khuaruahhar bak si\nChinmi ralring tein kan um a herh, Lockdown kongah Dr, Fauci nih a chim mi\nBiden cu ningzak tuk ding si cang, Amah ruangah thil a cang mi kha midang a mawhchiat cang


KNU Le Ralhrang I Kahnak Ah Ralhrang Thalo Lak Te Bak An Thi. – KAWLTU NEWS\nKNU le ralhrang i kahnak ah ralhrang anmah le anmah an i kap ralhrang 25 an thi\n← Paling Hla Thar Cu A Mak Law Law.\nHakha Ah Eidin Dawr An Bauh. →


Ralhrangbu Caah Hrawh A Har Tukmi Chin Miphun Dothlennak Thir Vampang Pathum: Salai Henry Lian (US) – FIAKFAIROCK\nRalhrangbu Caah Hrawh A Har Tukmi Chin Miphun Dothlennak Thir Vampang Pathum: Salai Henry Lian (US)\nHramhram in nalwngeihnak latu Ralbawizik Min Aung Hlaing hruaimi ralhrangbu caah Chin miphun dothlennak cu dawnkhamtu hling pakhat a si. Chin miphun, Chin dothlennak le Chin puahceh meithal hna cu rampi nawlngeinak lak a timtu ralhrangbu hlawhtlinnak dawntu ngan bik pakhat a si ve.\nChin miphun nih vawleicung ralpi pahnihnak lioah Mirang le Japan cu kan rak doh hna. Zalennak kan hmuh hnu zongah Chin miphun ralkap (Chin Rifles) hna nih rampi caah zumh an tlaknak le an i pumpeknak cu Myanmar ram tuanbia cahmai ah a um peng cang lai.\nChin miphun hna hi zalennak kan hmuh hnu ah Pyimah (Kawlrawn) he hmunkhat ah kan dir peng. Ne Win nih nawlngeihnak a lak i Revolution Council (တော်လှန်ရေး ကောင်စီ) chan a phak hnu lawngah dothlennak rian ah kan i tel ve.\nCuticun 1988 ah Chin National Front (CNF) le Chin National Army (CNA) cu dirh a si i Federal Democracy kan hmuh khawhnak dingah ramkulh dothlennak an rak tuah. A tawinak in chim ahcun Chin miphun hna hi Democracy kan hmuh khawh nakhnga dothlennak ah kan rak i tel lengmang ti kha hmuh khawh a si.\nAtu cu nawlngeihnak an lakmi a hlawhtlin khawh nakhnga ralhrangbu nih Chin ramkulh ah biatak tein kahnak a thok cang lai. Zeiruangah ti ahcun Spring Revolution nih Chin miphun dothlennak a hrin caah a si. Asinain ralhrangbu nih Chin miphun dothlenak hi fawitein a hrawk kho lai lo. A ruang cu Chin miphun dothlennak cu a fek tukmi thir vampang pathum in dirh a si.\nChin National Front (CNF) le Chin National Army (CNA): Ralhrangbu nih an pal/lonh hmasa a herhmi pakhatnak thir vampang cu Chin National Front (CNF) le Chin National Army (CNA) hi a si. Ralhrangbu nih CNF/CNA hi zeiah a rel lo, a nihsawh ngaingai. Min Aung Hlaing nih media pakhat he biaruahnak ah “CNF kha maw? Zeihmanh buai ding a um lo. CNF cu hmasa te khan hriamtlaibu an si lo pi. A hnu lawngah U Aung Min te nih mah hna zong hi cozah he biaruahnak ah phungning tein aa telmi an si caah telh ve ding an si a ti i mahca cun tatmadaw nih kan cohlanmi a si ko lo maw. Zeihmanh an ngei lo i zei buainak hmanh an tuah fawn lo” tiah a chim.\nChin National Front cu Chin miphun aiawh hriamtlaibu a si i March 20, 1988 ah dirhmi a si. CNF tinhmi cu mahtein i uk khawhnak, miphun tlukruannak le democracy hrambunhmi Federal Rampi ser ding hi a si. CNF nih aa tinhmi hna cu Panglong biakamnak ah khan hram a bunh.\nCNF an dirh hnu tlawmpal , November, 1988 ah Chin National Army – CNA zong dirh a si. Federal Democracy kan hmuh khawh nakhnga Chin miphun nih dothlennak kan tuahnak kum 33 a tling ve cang. Hi chungah Chin miraltha 70 leng nih ram le miphun caah nunnak an pek.\nCNF cu Jan 6, 2012 ah Chin ramkulh cozah he Union level in remdaih minthutnak an ngei. Cun October, 2015 ah ram pumpi huap kahdaih hnatlaknak (NCA) ah min a thumi hriamtlaibu pakhat a si.\nCu pinah kum 10 chung a theipar a um lomi remdaih khuakhannak rian ah an i tel peng. CNF hruaitu hna hi Myanmar ram politics le tlangcungmi politics kongkau ah hruaitu dirhmun in an i telnak tampi hmuh khawh a si. Cu lawng si loin CNF cu caankarlak cozah NUG he riantuanti dingin May 29, 2021 ah hnatlaknak an tuah. NUG he hnatlaknak a tuah hmasa bikmi hriamtlaibu an si. Hihi indirect in ralhrangbu zuamcawhnak pakhat a si. Cun Chin miphun hruaitu hna i a dikmi biakhiahnak, a fekmi zumhnak, a thawngmi lungthin le ralthatnak hna zong a langhter hlei ah hriamnam i bochan in midang a namnehtu Min Aung Hlaing le a ralhrangrual hna tihnak pakhatte hmanh an ngeih lo zia zong a fianter.\nRalhrangbu nih zei ah an rel lomi CNF/A cu atu ah cun Myanmar rampi nih Federal Democracy a hmuh khawhnak dingah Chin miphun le Myanmar rammi hna caah bochan awk a tlakmi Chin ralkapbu pakhat dirhmun in mipi hmaiah a dir i ralhrangbu dohtu a si cang.\nCu lawng si loin CNF cu Chin ramkulh chung Chinland Defense Force dirhnak ah a herhmi ral lei thiamnak le hriamnam a bawmtu a si. CNF dirkamhnak le lamhmuhsaknak thawngin CDF cu biatak tein ralhrangbu a dohtu an si cang.\nChin ramkulh ah a ummi Chin mino 15,000 hrawng cu raldoh cawnnak an dih cang i ralhrang dohnak kip ah an i tel cang. Chin ramkulh lawngah si loin Sagaing le Magway ramthen zongah CNF nih mino tampi raldoh an cawnpiak hna. Atu hi ramchung ramleng a ummi Chin mipi hna nih CNF tha an pek bik caan a si. Emergency National Security Fund (ENSF) ah US $ nuai 7 (7 million) leng Chin mipi nih dothlennak i hman dingah an thawh cang. A dang an thawhmi zong a tampi.\nHi nih hin Chin mipi nih ralhrangbu kan duh lonak le huatnak a laughter. Myanmar ram dothlennak tuanbia kan zoh tikah mipi nih dirkamhmi MIPHUN RALKAP hna cu an sung bal lai lo.\nZei ah an rak rel lomi CNF/A, a pakhatnak thir vampang hi Min Aung Hlaing hruaimi ralhrangbu nih an hrawk kho lai maw?\nChinland Defense Force (CDF): Ralhrangbu nih an pal/pah dingmi thir vampang pahnihnak cu Chinland Defense Force (CDF) hi a si. 8888 dohthlennak nih CNF a hrin i 2021 Spring Revolution nih CDF a hrin ve ti khawh a si hnga!\nPuahceh meithal he Mindat in aa thokmi dothlennak cu atu ah cun Chin ramkulh dihlak ah a karh cang. Mindat kahdohnak a um hlan, Kalaymyo kahdohnak ah khan Chin mino zeimawzat an i tel. Chin miphun hna hi kokek sinak in ramvaih le sa kah a thiam ngaimi kan si. Pa paoh nih meithal a tlaihchanmi kan si.\nChin ramkulh chung peng (myone) kip ah CDF bu 15 a um. Chin ramkulh leng a simi Kalay-Kabaw Gangaw (CDF KKG) zong hlawhtling tein dirh a si cang. Hi nih hin Chin mino hna nih khongton uktu ralhrangbu le an hnuzul pawl cu an hram in coih i hrawh cikcek an duhnak lungut kha a laughter.\nHriamnam ah i thlau in milu tlawmtam ah kan tei hna hmanhsehlaw lungthin ah cun ralhrangbu le an hnuzul hna nih CDF cu zeitihmanh in an tluk hna lo. Mindat kahdohnak kha fiantertu a si ko. Puahceh meithal he ral a domi Chin miphun hna cu ralhrangbu nih hriam hme, hriam ngan, Helicopter le Vanlawng tiangin doh hmanhsehlaw atu tiang a tei rih lo.\nChin miraltha hna nunnak cu an lak khawh men ko lai nain a fekmi an lungput le a tlu kho lomi an zumhnak cu zeitikhmanh ah an hrawk kho lai lo. Cu lungput le zumhnak hi chan khat chan khat a nung cang lai.\nCDF cu mipi chungin a chuakmi a si bantukin mipi nih za ah za dirkamhmi a si. CDF nih ralhriamnam, ti le rawl le zeidang an herhmi hna cu ramchung ramleng Chin mi hna nih an bawmh hna. Tutan dothlennak cu mipi dothlennak a si ti hi Chin miphun dihlak nih kan cohlanmi a si. Mipi nih an dirkamhmi CDF cu mipi an um chung a hmun ko lai.\nCDF cu CNF/A he i bawm in kan ral nganbik a simi ralhrangbu dohnak ah biatak tein an i tel. Hi a pahnihnak thir vampang hi Min Aung Hlaing hruaimi ralhrangbu nih fawitein an pah kho hnga maw?\nChin Civil Disobedient Movement: Kum 2021, March thla dih ah Chin ramkulh cozah riantuan dihlak i 90% cu CDM ah an i tel cang. A hnuah cun Myanmar ramchung ramthen le ramkulh vialte lakah CDM a tuahmi an tam biknak kan si kho. Hakha le Thantlang lebangah cun CDM tuahmi 96% an si. Ralhrangbu hrocernak tam hmanhseh CMD tuah in dothlennak ah aa telmi cozah riantuantu 80% an si.\nChin miphun hna hi CDM hmual a ngeihzia le thawnzia theih khawhnak ramkhel fimnak kan ngei. Cucaah CDM nih khongton uknak kha hmualngei taktak in a kham khawh ti kan i fiang. CDM nih ralhrangbu nih nunter an duhmi seh (machine) riantuan kho loin a tuah khawh. Atu tiang ralhrangbu nih ram pumpi uk dih an i timhmi an hlawhtlinlonak a ruang pakhat cu CDM ruangah a si i cu kan theih ciomi a si.\nCucaah Chin CDM hi kan thawnter chinchin lai. Chin miphun nih ralhrang khongton uknak dohnak ah CDM phunglam hi kan human lai tiah biakamnak an ngei. C-CDM a tuahmi hna cu mipi an si ve caah ramchung ramleng ummi hna nih an bawmh hna.\nC – CDM cawlcanghnak cu CDF nih a dirkamh tikah ralhrangbu nih an i ruah bal lomi dohlennak a chuak ko. C-CDM hmual le a thawnnak hi Min Aung Hlaing hruaimi ralhrangbu nih an celh te lai maw? Hi thir vampang pathumnak hi ralhrangbu nih an pah kho lai maw?\nFederal Democracy kan hmuhnak dingah CHNF/A nih kum 33 chung hriamnam in siseh ramkhel biaruahnak in siseh ralkap khongtonna cu a dikmi lam in an doh. Cu dothlennak cu Spring Revolution nih a thawnter chin bantukin Chin miphun hna nih Federal Democracy dothlennak cu hrawh le pah khawh a si lomi thor vampang pathum CNF/A, CDF le Chin CDM in an dirh cang.\nCucaah Min Aung Hlaing hruaimi ralhrangbu nih an nawlngeihnak a hmunh khawh nak dingah thir vampang pathum hi an thawn a hau lai. A fiangmi cu Chin miphun dothlennak hi ralhrangbu caah dawnkhamtu hling pakhat a si, ti hi a si. Chin miphun hna nih “Dothlennak ah kan tei lai (အရေးတော်ပုံ အောင်ရမည်)” tiah au buin Federal Democracy kan hmuh tiang kan doh lai.\nTheihternak: Salai Henry Lian nih The Irrawaddy News ah Kawlholh in a tialmi ka lehmi a si Catialtu Henry Lian hi America ram Kentucky state, Louisville khuapi ah a ummi a si. Southern Baptist Theological School ah Ph.D candidate pakhat a si. Lettu: Salai CP Lian\n← Ralhrang Nih Falam Peng Thlanrawn Khua An Khangh\nMeithal zun 25 he YDF sin ah Pyu Saw Htee phu an rak i ap →


Zomi Miphun Ni tiin tuahnak nawl pek lo ruangah Tonzang ah Chin Miphun Ni an tuah lai lo | The Chin Express\nZomi Miphun Ni tiin tuahnak nawl pek lo ruangah Tonzang ah Chin Miphun Ni an tuah lai lo\nTonzang khua ah February 20 cu Zomi Miphun Ni (Zomi National Day) tiin tuahnak nawl an pek hna lo ruangah tu kum Chin Miphun Ni cu an tuah kho lai lo, tiah kan theih.\nTonzang khua Zomi Mino Bu nih “High School certual ah Zomi Miphun Ni tuah” dingin Penguk Committee sinah January 3 ah nawl a hal.\nJanuary 21 ah Tonzang Penguk Committee joint secretary U Nay Lin Soe nih, “khual lian a ngei ding kan si i a hlankan in timhtuah a hauh caah certual hman nak nawl pek awk nan ṭha lo,” tiah a leh hna.\nMah kong he pehtlai in, Tonzang khua Zomi Mino Bu hruaitu Pu Pu Thang nih, “January 15 ah Penguk Zung ah joint secretary nih aa ka auh i aa ka fianh. Zomi Miphun Ni tiin nawl pek ding cu a si kho lo. Biakinn area lole pumpak inntual ah tuah ahcun a poinak um lo. Mipi ngeihmi hmunhma ahcun Zomi Miphun Ni tuahnak nawl kan in pe kho hna lo aa ka ti,” tiah a chim.\n“February 19 lole 20 ah Tonzang ah Daw Aung San Suu Kyi a ra lai tiah thawngpang kan theih. Liamcia kum 3 hrawngah cozah zunglei hruainak in Zomi Miphun Ni tiin puai an rak tuah ko. Kum dang ahcun zeihmanh piahtana um lo.\n“Tu kum ceo ah Zo le mi fonh in ṭial a duhmi le hlat in ṭial a duhmi an hung chuak i piahtana fakpi a chuak. Anmah zong nih mah cu kutdong sawh in an chim. Tu kum cu keimah zong khual tlawn ka hau i kan tuah lawlaw lai lo.\n“Biakinn area ah va tuah zongah mah cafang fonh le hlat kongah lungrual lonak a chuak kho. Hi cu kan khua le hawi khua aa dannak te si ve kan ti ko lai ta,” tiah a chimchap.\nMah kong cu Tonzang penguk Salai Thawng phone kan chawnh nain “thil sining vialte anmah sinah kan fianh dih cang hna” ati i phone a chiah.\nTedim khua i mino hruaitu a simi Nung Sian Tuang nih, “tu kum cu biaknak lei nih an tuah lai. Aruang cu Cope Centenary Jubilee puai ah khuazei ram kan phak zongah February 20 cu kanmah hruainak in kan tuah lai tiah biakamnak an tuah. Cope kum 100 tlin philhlonak hall, biaknak lei nih ngeihmi hmun ah tuah an timh caah cozah sinah tuahnak nawl zong an hal lo,” tiah a chim.\n“Kum dang ahcun sang le cozah upa i bawm in tuah asi tawn. Tutan cu cozah hruainak in an tuah lai ti ka thei rih lo,” ati.


Kawlram ah um mi caah thawngtha; Cozah nih tangka tampi a phawt than lai\nNLD coah le ralkap cozah nih mah coronavirus hi election campaign nak caah an hmang maw ti cu thei a si lo, natein C-19 ruangah mi sifak le harnak a tawn mi pawl sin ah cozah nih a voihnihnak ding caah bawmhnak a phawt tthan hna lai. Mah bawmhnak aphawt ding mi hna hi chungkhar 5,400,000 an si lai\nTangka a phawt ding mi zat cu innchungkhar pakhat sin ah Kyats- 20000 a si lai tiah President office bia chimtu U Zaw Htay nih a chim\n“Economic committee thei ter ahau. Cozah sertu theipinak lak a her. Zar 1 maw zar 2 hnuah cun tlamtling tein phawt khawh a si cang ko lai tiah U Zaw Htay nih a chim\nTu tan tangka phawt an nih tim ning cu mobile phone hmangin phawt a si lai tiah thei a si. Wave money bantuk in tangka kuatnak app hmangin tangka hi phawt a si lai tiah thei a si. Credit: MM Times, 22.6.2020.\nBe the first to comment on "Kawlram ah um mi caah thawngtha; Cozah nih tangka tampi a phawt than lai"


R.I.P FBA Gs Rev. D Vai Lian Zula – Buanchukcho\nR.I.P : FBA GS Rev. D Vai Lian Zul a Nunnak a Liam\nFBA GS Rev. D Vai Lian Zul a Nunnak a Liam\nFalam Baptist Association (FBA) ah General Secretary a simi Rev. Daniel Vai Lian Zul (kum 50) cu nihin July 11 zaanlei sml. 6:30 ah Falam sizung ah a nunnak a liam. Rev. Daniel Vai Lian Zul nih a nupi le fanu 4 le fapa pakhat a tantak hna.\nNizaan tihni July 9 zong ah FBA Vice President-1 a simi Rev. Filip Tlei Thuan a nunnak a rak liam cang. The Chin Journal\nThawngpang dang relchap : Salai Lungthli Tum nih Hakha le Thantlang COVID-19 runvennak ca ah tangka sing 50 bawmhnak pek\nSalai Lungthli Tum nih Hakha le Thantlang COVID-19 runvennak ca ah tangka sing 50 bawmhnak a pek tiah kan theih. “Covid raldohnak ca ah Hakha le Thantlang ah pumpek riantuantu volunteer phu sin ah sing 25 veve (total ting 50) ka bawmh ve hna. Minung pakhat tal nunnak thaw oxygen a pe khotu bawmhnak ah cang hram ko seh.\nTutan zawtnak hi tihnung khun, mino thazaang a thawng rihmi zong thawchuah khawh loin a tuah hna i tampi nunnak a liam cang. A karh a rang tuk. Oxygen zong fawi tein cawk ding um ti lo. Bochan awk cozah kan ngei hoi lo. Nun ko buin thaw a chuah kho lomi kan unau tampi an um. I ralring cio hna u sih. Kan ti khawh tawk in pakhat le pakhat i bawm cio hram u sih,” tiah a facebook cahmai in a langhter.\nMin Aung Hliang Cu a Buai Chin ko Cang


SAC Ralkap Nih Hriamngan In An Kah - News and Media\nSagaing ramṭhen, Ayadaw peng Shiohkha(ကရှောက်ခါး) khua cu SAC ralkap nih April 7 zinglei ah hriamngan in an kah i, khua mi Ko Shwe Tin (ကိုရွှေသင်း) kum 25 cu kuan nih an khen caah a nunnak a liam. SAC ralkap hna nih cun inn 67 zong an khangh, tiah Ayadaw peng thawngzamhnak nih an thanh. Inn 67 khangh an si lengah khua mi hna tisik anhnah le facang chiahnak bukbau, inn zuat saṭil, cycle, tidawpnak seh, lei thuannak seh le thilri dangdang zong an khangh dih, tiah theih a si.\nSAC ralkap nih khua mi cheukhat cu an tlaih hna i ralphaw ah an hman fawn hna, tiah Ayadaw thawngzamhnak nih an thanh. Shiohkha khua a khangtu SAC ralkap hna cu nihin April 8 zing Sml 6 ah Snake Eyes-PDF nih drone in bomb an thlak hnawh hna, tiah SNAKE EYES-PDF in rianngetu pakhat nih a chim.\nSAC ralkap pawl cu inn an khangh lio ah drone bomb lung 8 in kan doh hna i SAC ralkap 7 an thih lengah midang 15 hliam an tuar,” tiah SNAKE EYES-PDF nih in rianngeitu nih a chim. Shiohkha khua i SAC nih voi 3 an khanghnak a si cang i, khua a khangtu SAC ralkap pawl hi minung thazaang 100 hrawng an si, tiah theih a si.\nApril Zarhkhatnak Kayinni Ramkulh Kahdohnak Ah SAC Ralkap 15 Hrawng An Thi : Kayinni ramkulh chung April 1 in 7 tiang SAC ralkap le KNDF/KA ṭangṭi kahdohnak cu nifatin ngawt in a chuak i, cu kahdohnak ah cun SAC ralkap lei in minung 15 hrawng an thi i, KNDF in minung pakhat a nunnak a liam ve, tiah theih a si.\nSAC ralkap lei nih kahdohnak chung ah hriamngan an hman tuk caah khua mi 7 nih hliamhma an tuar i, minung 2 an nunnak a liam, tiah theih a si. SAC ralkap hna nih cun Demoso peng le Phrusu pengchung ah inn 35 meikhangh in an hrawh i, inn 9 cu hriamngan kahnak ruangah an rawk, tiah theih a si. Crd – TFT


Donald Trump Le A Ttanhtu Vialte Caah Thawngtha Tling – Thechinlungnews\nDonald Trump Le A Ttanhtu Vialte Caah Thawngtha Tling\nBiatak cu a tanh in dah kan tanh ko ti lo ahcun, a doh cun kan do kho hrimhrim lo a si ko. (11 KORIN 13:8)\nZahan zan ah khan Sydney Powell lawsuit cu State Supreme Court nih a hnawl piak than caah Trump nih aa tuar kho ti lo i, Trump nih “phunglam ning bantuk in a hmaan mi thil tuah le langhter nan duh lo maw? Nan hri chia nih maw a huat! A tha, A tawk, A za cang1 A ti bak ko cang.\nZeibantuk thil hmanh tlung seh law, a man nan pek ding mi hi a ngan tuk lai hi aw’ tiin a lungtling lonak a chim cawlh\nNatein US supreme nih Zahan zan ah biakhiahnak ngantuk mi an tuah i, President Donald Trump sin ah Green Signal an pek ti phuang a si i, mah hi amah Trump nih lawsuit a ap mi kongah a si.\nNew York vote ngei mi dihlak /Census le vote a lut mi a dik lo caah amah Trump nih Supreme Court ah taza cuainak a tuah mi le Texas lawsuit an phih piak caah Amah Trump nih a rian rang in biaceihnak tuah ding in Court cu a nawl.\nTrump lawsuit nih a langhter ning ah cun, Voter register a tuah mi le vote an thlak mi aa khat lo, a dik lo mi tampi a um ti alanghter i, mah tazacuainak a ap mi hi cohlang piak a si cang.\nCun ramdang nih US i thimnak kongah heh tiah an i thlak ning kong le vote a thla kho lo ding mi US Constitution nih a siang lo mi, mi pem, US citizenship a ngei lo mi vote a tam ngai tiin a lawsuit ah a langhter.\nUS upat lo in ramdang lei in heh tiah election ah an i thlak caah mah hi US caah tih a nung tuk mi a si. Cucaah kan ram caah tih nung ngai mi ramdang nih Election ah ani thlak tuk cang caah\nUS ram himnak ding caah rianrang in ceih si seh ti ka duhmi a si tiin Supreme Court ah a chuahpi. Trump nih mah bantuk in tazacuainak Court ah a chuah pi mi cu ceih piakcolh a si\nHi kong an ceih hnuah Supreme Court nih President Trump cu Green Signal an pek ti an langhter Green Signal an pek ti cu, Trump nih tazacuainak a tuah mi cu an cohlang piak cang tinak a si.\nUS Court, Nation Court nih Trump cu green signal an pek cang tiin source nih a langhter cang. Mah bantuk in Trump nih lawsuit a ap hnuah census he aa khat lo mi vote hna cu zoh i, a dik lo mi a hmaanlo mi vialte cu hlawnh dih, hlawt dih virviar si ko cang seh, Nangmah hi midik, mi hmaan, mitha, mifel famkim na si USA ram le miphun caah nangmah hi na tling tiah an ti cang, Hi thil hi pom dih si seh tiin nawl an chuah.\nMah Trump tazacuainak an ceih nak ah hin Judge 6 nih Trump cu an dirpi i, Judge pathum nih an cohlang piak duh lo, a let in Trump lei nih Teinak vawrhla an ithlirh.Source-Theepochtimes\nNote: Lih le hrawkhrawl thawngpang ttial kaa tim lo.Thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn I ka credit tawn. Natein vawlei cung cu tlamtlinglonak ram a si caah ralring tein ka ttial ka ti zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a si tin an theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh khawh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiah zaangfah kan nawl hna. Ka thawngthlah mi arak ka bih zoh piaktu u le nau nan dihlak cungah lomhnak tampi ka nei.\nBe the first to comment on "Donald Trump Le A Ttanhtu Vialte Caah Thawngtha Tling"


THAWNGTTHA TAKTAK ATURU TAKTAK KO CANG HI UAR A UM TUK – The Chinlung Post\nAugust 14, 2020 admin Lenhloi 0\nGood News. Dr.Nguncung Lian cattial hi amak tuk e. CNLD si ning fiang te in achim cang. NLD/ Independence/ CNP ah kal hau ko rua hih. Chin mi -Lai mi-Respect mi Dr.Ngun Cung Lian nih Online chung lawng ah au khuan sawh sawh pengmi CNLD party le a uartu pawl,Khuate lei kal in campaign tuahnak ding Phaisa nan ngei lo ahcun Salai Tum Tum sinah tha tein va hal uh law, online chungah khuan sawh sawh nak cun.\nCNLD Party le Candidates nih theih tha a si ko rua: Tuzing ah Hakha Net nih Pu Sui Thio interview an tuah mi ka hmuh. Fel fai tein ka ngeih. A chim mi pawl khi kan Chin ram dirhmun le sining te fiang tein a langhter mi a si ko tiin ka ruah. Zei rel loin um bak lo ding a si tiin ka hmu. Nai hrawng cu CNLD pawl online ah kan langh tuk deuh le ruah awk thil a tam ngai.\nOnline cun vote a thla kho lo ding, ramleng um pawl kan buai lut caah nan base nan tlorh sual lai ti phan a um tuk. Ramleng um nih zei hmenh nan tuah khawh tak tak mi aum lo/ CNLD hi cu kan zoh tik ah amin lawng lawng asi ko/: Lai mi/ Chin mi / tiah nan au khua g sawh sawh.Dr. Ngun Cung Lian: achim rih tthan mi Na rum lo ahcun Politics/ramkhel tuah hlah, mi fir na si te lai.\nFimnak na ngei lo ahcun politics/ramkhel tuah hlah, mi lih chim, mi hleng hmang na si te lai,Phaisa zong a ngei lo i fimnak zong a ngei huaha lomi, Thailand ttuatta ah sianginn a kaimi CNLD pawl cu a ciah ngai men hna lai dah hihihi;Tyranny of Majority (or) Tyranny of Democracy; June 28, 2020 ni ah FB ah ka ruahnak ka tial mi “2020 THIMHNAK A NAI, RUAH AWK A TAM” ti mi tlangtar in ,,\nCucaah Global Khua chairman/ USA/ Australia/ Denmark/ Chairman’s — mah pawl attuan mi kha Politic kong ah nan thluak nih aphan lo rak holh tuk hlah uh/ especially USA um mi pawl. Nan Degrees fa te te nan langhter le caa tam tuk nan ttial , kha kha ahman lo mi ning zak thil an si .Tutan Dr. NgunCung Lian ca ttial hi ahmaan tuk.\nUSA kan caah attha khun. Degrees fa te lak i midang complainer asi mi, English deuh in caa ttial colh hei ti btk, Fake tuah ahmang cem mi zong USA, Abik in Achim btk in President or Chairman Khua ai awh ah attuan mi, mah Pawl hi an ngamh asang tuk Coment chia pek an hmang, Caa ttial athiam lo hei ti phun khin mi complain in an um le a sik ko cang hna hih. Experience pakhat bak asi. Credit: Saisih TlaangAu


Kan Lainu Chekuh Le Tuluk Pa Heh Tiah An I Kiss. – Kawltu Team\nKan Lainu Chekuh Le Tuluk Pa Heh Tiah An I Kiss.\n(Note : Mipi hmuh khawh dingin a van share caah kan van share ve chin nak a ruang cu a si) Kan Lainu Chhekuh e tuluk pa cu an i nuam kho taktak. A caan ah an ni pah, a caan ah an i si pah, a caan ah an i kiss pah. Zoh an nuam bak si. Kan Lainu Chhekuh video pawl hi cu an mak bak ve ko hi. An mah nun cio a si caah soi khawh zong an si lo. Tutan a video kan van share nak a ruang bik zong hi, a mah hi mipi hmuh khawh dingin a van share caah asi. A tang bak ah a video a um lai.\nVideo Credit : Chhekuh\n← Jenevy Sui Dawr i Lulu Aung Hmanthlak Pawl Cu Zoh An Nuam Kho Tak Tak Si.\nUS Lainu Shin Bia Nih Christmas Hla A Sak Mi Cu A Thiam Kho Tak Tak. →


Hakha Palek Sakhan Um Pu Joshua CDM A Luh Ning Le CDF Ah Ai Fonh Ning Fianternak — Chin Miphun Tlangau\nHakha Palik Sakhaan in Pu Joshua CDM ah Lut, CDF ah aa Fonh.Hakha palik sakhaan ah rian a ttuanmi Paletwa khuami Pu Joshua cu August 5 in CDM ah a lut i, CDF-Paletwa he aa fonh cang tiah thawng kan theih.August 9 ah Matupi palik sakhaan in Sergeant Pu Yu Ngai le August 10 ah Lungler ralkap sakhaan in Sergeant U Zaw Htoo zong SAC chuahtak in CDM ah an rak lut cang.\nKabul Khua Khuaci a Mui: US Ralkap Vanlawng ah Kabul Khuami pawl an i Thlai Hna.Taliban nih Afghanistan ram khualipi Kabul khua an lak hnu ah Kabul khuami tampi nih Taliban uknak zaamtak ding in Airport ah an i pong hna. Kabul Airport hi US ralkap nih atu tiang an control rih.\nAfghanistan ah rian a ttuanmi US rammi pawl US lei ah phorh dih ding in Airport an control chung hi a si.\nAfghanistan rampi President Ashraf Ghani zong ramdang ah a zaam cang.US nih Afghanistan in a ralkap pawl a lak tthan hna hnu ah Taliban nih Afghanistan rampi dihlak in an lak dih colh.\nAugust 6 ah Taliban nih Nimroz ramkulh an rak lak hmasa i, August 15 ah acozah tthutnak khualipi Kabul an lak. US le NATO nih tangka tampi dih in kum 20 chungpi Afghanistan ralkap an cawnpiak hna nain ni 10 chungte ah Taliban nih an tei colh hna.


Hakha Peng CDF Nih Mipi Theih Herh Tuk Mi Thawngthar Thanh Nak An Tuah Than Mipi Lei Kap In Ralrin Chin Kan Hau Ko Cang – My News\nHakha Peng CDF Nih Mipi Theih Herh Tuk Mi Thawngthar Thanh Nak An Tuah Than Mipi Lei Kap In Ralrin Chin Kan Hau Ko Cang\nadmin May 31, 2022 Leave a Comment on Hakha Peng CDF Nih Mipi Theih Herh Tuk Mi Thawngthar Thanh Nak An Tuah Than Mipi Lei Kap In Ralrin Chin Kan Hau Ko Cang\nHakha peng dothlennak cu Chinland Defense Force – Hakha Council in kalpi ding tiah Hakha peng dothlennak minung zapi tonnak le lungtlinnak in 2022 May 1 ni ah biachahnak tuah a si cang. CDF-Hakha kumkhat tlin camtuak (March 21) le a voi (1)nak CDF-Hakha Council, EC le OC meeting zong CDF-Hakha chungtel dihlak minung 400 leng Hakha peng hmun pakhat ah 2022 May 26-30 tiang hlunghlai ngai in kan tuah i a tanglei bantukin zapi sinah thawngthanhnak kan hun tuah.\n1. CDF-Hakha Council cu MiE, Senthang, Zokhua peng le Hakha khuapi chung dihlak fonh in dothlennak caah tuahmi a si bantukin cu Hakha peng ahcun CDF-Hakha Council lawnglawng do a tlami dothlennak bu a si.2. CDF-Hakha Council hmunhma chung kilvennak, humhimnak, phungsernak, zatlang uknak le biaceihnak kong vialte ah dothlennak caan chung cu CNF/A dirpinak he CDF-Hakha Council nih tuanvo a lak cang lai.\n3. Min Aung Hlaing le a ralhrang ralkap hna cu ralhrang an si caah mizapi sin in uknak an kan chuh ni 2021 February 1 ni thok in an tuahmi vialte cu dotla an si lo. 4. 2021 February 1 in mizapi kut ah nawlngeihnak a phak hlan tiang ralhrang cozah (SAC) nih a tuahmi vialte cu dotla lo an si caah hrawh le hnawn a si lai lengah 2022 June 1 ni thokin ralhrang cozah SAC riantuannak siseh, cu riantuannak ah aa telmi le tha a pemi vialte cu mizapi, ram le miphun caah tih a nungmi ralhrang le an riantuannak a si tiah dantatnak tuah nan si cang lai.\n5. Dothlennak caan chungah mizapi zulh awk (order) hna zong Council nih a herhning in a chuah lengmang cang lai caah nan zulh cio naklai thawng kan in thanh hna. Cu bantukin mizapi theih awk vialte cu Chinland Defense Force – Hakha timi le Hakha Campaign for Justice timi Facebook Page ah zoh khawh lengmang a si lai.CDF-Hakha CouncilPehtlaihnak – 09453724463\nRam Caah Ka Pum Ka Pe Ve CDF Ka Si Ti I CNA Ah I Fonh Ah Tha Ko Ti Thei Ko Tung I CNA Ah I Fonh Duh Hleng2 Fawn Lo →\n← Pasal Bia Taktak Si CDF Ka Luhka Kuanfang Hang Din In Bia Ka Kammi Le Ka Lungfah Tuk I CDF Ka Luhnak Hi A Sawhsawh Si Ter Ka Duh Lo


Shan Ram Sianginn Sayamahci Pasal Nih An Nu Um Lo Kar Ah Cacawng Lio Ngaknu Dawh Pahnih Hna A Tuah Ning Hna Cu Dah Ngai — Salai Ephraim Thawngpang\nShan Ram Sianginn Sayamahci Pasal Nih An Nu Um Lo Kar Ah Cacawng Lio Ngaknu Dawh Pahnih Hna A Tuah Ning Hna Cu Dah Ngai\nShan ramkulh chung chaklei Lashio pengtlang a si mi uksuh Namphadaing khua Sianginn ah an Sayamahcyi pasal U Aung Myo Thet nih cun an Nu um lo karlak ah an siahngakchia lak ah duh a nung bik le an taksa zohco cem ti mi hna Nu pahnih hna cu ritnaksii (sepia) hmangin a rak tleihhrem hna tiah theih a si.Hi konghe pehtlai in an chim nak ah cun Sayamahci a pasal nih hin an Nu um lo karlak ah lakphat tidor ah Coffee kan dangh hna lai tiah a kalpi hna i anlakphak Coffee ah cun hursi a rak peih piak hna tiah an chim.\nNaphian khuabawi U Sai Han nih a chim nak ah cun Sayamahci a pasal nih hin Nu pahnih lawng hi si lo in Cacawng lio Ngaknu tete hna cu an run in Coffee a dangh hna na in cu a dangh mi hna lak ah cun a mah nih a duh mi a rak ithim caah midang cu an luat i Nu pahnih hna lawng ningcang lo in a tleihhrem hna hi a si tiah fianternak a tuah.cu pin ah an tleihhrem mi hna Nu pahnih zong nih cu tibantuk te cun an chim.\nNaphian khuabawi U Sai Han nih cun chaklei Lashio pengtlang uksuh ah hin khua 10 kan um i,hi thil a can nak hi kan uksuh khua lak ah tlangcung deuh cem ah a um mi Naphadaing khua ah a si.cun,hi Sianginn hi (primary school) a si.kan Sayamahci zong hi mit’ha taktak a si i khuami hna zong nih kan i duh taktak mi a si caah tukum hin kum 8 a um nak a si cang.an mah inn ah dawr zong an tuah pah i,cun,hi thil a can nak a ruang hi kan hnu lei ah Sayamahci cu ruahlo in a nau pawi mi a rawk caah Maingze khuapi sizung ah i thlawpbul dingin khua a tlawn kar a si tiah a chim.\nAn Nu um lo kar ah an pa nih cun Siahngakchia Nu pawl hna cu zaan ah leiba an nei an thei maw tiah hngakchia dang a kawh ter hna i,an rak rat tik ah Coffee cu a rak dangh hna i an mah inn bak ah voi hnih khengte bak a tleihrem hna hi a si.a tleihhrem mi hna hi kum 14 le 13 lawng an si rih tiah a chim.cu hlan zongah Sayamahci pasal nih hin an Nu khual tlawn lio ah voi khat cu mi pakhat zong ningcang lo in a rak i um pi i hmun khat ah Nuva sual nak an tuah cuahmah lio cu khuami hna nih an hmuh ko na in zei hmanh an rak chim ngamlo tiah a chim chap.palik kut ah pek a si na in zei tin\ndah biachahnak an tuah piak lai ti cu theih khawh a si rih lo tiah a chim.\nTagged Shan Ram Sianginn Sayamahci Pasal Nih An Nu Um Lo Kar Ah Cacawng Lio Ngaknu Dawh Pahnih Hna A Tuah Ning Hna Cu Dah Ngai\nMinung Taksa Le Thisen Ah Zu Alcohol Milligram 418 Tluk A Luh Ah Minung Thih Khawh A Si Maw? Rak Rel →\n← Kum 2020 Ithimnak Dingah CNLD Hruaitu Pu Ngaisak Chunmang Le A Saduhthah


Tulio Ah Theih A Herh Bak Mi Le Ralrinawk Thil Pa(3) – Chin 11 News\nTulio Ah Theih A Herh Bak Mi Le Ralrinawk Thil Pa(3)\n2020 US milu relnak form phih cio dingah US um Chin miphun Nulepa tuanvo kan ngeih lio te a si. Chin tiin phih khawh i zuam cio hna uhsih. Nulepa nih phih kan thiam lo ahcun kan fale zong tlolh lo tein fial i zuam hna uhsih. Cuti asi thiam lo ahcun innpa chakthlang le upa theihhngalh mi sinah fuh in tuah i zuam hrimhrim.\nGreencard kan i tlaih caan kum(5) chungah sualnak a phunphun tuah ahcun fawi tein deport tuah khawh asi. US Citizen ka ngah ko cang ti ai pat in zeitluk sualnak ka tuah zongah an kan khirh bal ti lai lo tiin maw ruat sual lai uhsih. Cozah sinah lih le hrawkhrawl in thil kan tuah ahcun khirh khawh thiam kan si. Lilla Haiddar ti mi nu hi US rammi sinak a ngeih kum (20) hnu ah kuat than ding asi. Aruang cu US rammi asi hnu ah ningcang lo le lih in a cawlcanghnak a tam tuk caah asi. US phaknak ah case cu a phunphun in tuah ve ko hmanh hna uhsihlaw kan phak hnu ahcun cozah sinah lih le hrokhrawl in kan cawlcangh chap ti lo a tha. Kan case an kan dawi peng ko ti thei hna uhsih. ICE nih Citizen a si cang mi case zohfelnak tuah than dingin agents 300 lak a timh than hna. Kanmah Chin Miohun zong an kan hnursuan khawh mi asi.\nCovid- 19 ruang longah siloin lengchuah tikah kan pawngkam minung cung zongah kan i ralrin ngaingai a hau. Mirang lakah mitha an tam bantuk in nehsawh le thleidannak nganpi a ngei mi an rak um ve. Kei rian ka tuannak ahhin keimah long Kawlram mi ka si nain tukar hrawngcu ka hawi le nih Asian tiin an ka capo pah tawn. Laimi tampi rian an tuannak ahcun zeitindah an kan hmuhning asi ve hnga ti a ka ruahter. Coronavirus ruangah Gorgia le Dallas ah kan Kawlram mi nih harnak kan tong cang.Hi zawtnak hi US ram ahcun ai thawk ka lawng si rih caah zeitiangdah harsatnak kan tawn lai chim awk a tha lo. Rai zawtnak le eidin kong lawngah si loin pawngkam minung hna cung zongah thutdir le biachim zong ralring tein kan um a hau. Shopping le bazaar kal zongah mitfim tein ralrin i zuam hna uhsih.\nLaknak : Al Bik Lian/Religious And Political Voice


March ni 16 ah Zawtnak a chuaknak Wuhan in a rah mi kawl pa cu Hsipaw siizung ah chia a si cang. I ralrin bak kan herh cang\nRalrin tluk ah tha um lo, Hubei khua in a ra mi cu a ran kho chungin Hsipaw siizung ah chia a si cang. Atu lio zawtnak ruangah vawlei pi kan buai dih, mah bantuk in a kar lengmang ah cun harnak fakpi in kan tawn chin lengmang lai, cu caah ram tampi nih blockdown an tuah dih. Ralrin tein um hi a tha bik. Ni 16 March ah Hubei ah rian ttuantu pa cu kawlram a rak phan. Amah hi kum 20 mino lio te a si.\nA rak phan tein vanlawng ground ah check an tuah si, a tak a ling tuk caah a rang khawh chungin Hsipaw public Hospital ah zohkhen ding in kalpi cawl a si tiin Medical Director nih HNN sin ah a chimh. Atu hi thi test tuah a si i, result hnga lio a si tiin a chim chap. Source- ETS\nChin ram chungah kan unau pawl zaangfah an si tuk cang>>> Daw New New Oo, 39, Tha-yet-tapin village le Daw Than Aye Kyi,53, Bu-ywet-ma-nyo village hna cu kawl ralkap meithal kuan hma ruangah zarhteni zing ah sizung ah an nunnak a liam tiah theih a si. Mah hna pahnih nih hliam hma an tuarmi hi a fak ngai ngai. Daw Than Aye Kyi hi naupoi liomi a si. Meithal kuan nih a hngawng ah a khen tiah report nih alanghter. Daw Nwe Nwe Oo hi alu ah miakpi kuan nih a khen ve. New Oo hi raldohnak a chuah in a chuangkhar he innchung kil lei teah an I thup.\nMah an ithuphnak inn cu miakpi kuan dih a den I Daw Nwe Oo cu a lu ah a khen I chungkhar member 3 zong hliamhma an tuar rih tiah report nih cun a chim chih. Rakhine State lawmaker U Tun Tha Sein nih achim ningah cun kawl ralkap thil tuah cu ramchung khuami caah himnak ding a um lo tiah a ti. Tutan ah Kawl ralkap thil tuah cu Rakhine ramchung mipi nakin Chinmi nih kan tuar deuh. Zeitindah Chinram Paletwa khuate cungah thil an tuah ti mi cu fiang tein hmuh khawh asi.\nPaletwa Township, Chin State ah khuate pali cu Kawlram ralkap nih cunglei vanlawng in a phomh ruangah khuami minung 40 renglo hliam hma an tuar I minung 21 nunnak a liam tiah The Irrawaddy nih a chim. Vunglei vanlawng in kahmi khua hi Meiksa Wa Village, Meiksa Wa Village, Wetma le Pyaing Tain villages hna an si. Hi raldohnak hi Feb.5 in aa thawk cangmi a si. Kawl ralkap le AA hriamtlai an ikah hi tutan bantuk hin Chinram an hnursuang bal lo. Tutan ah ikahnak a chuah cu AA le kawl ralkap nih hin Chinmi cungah zaangfahnak ngeilo bakin hriamnam an hman.\nKhuate 10 in minung 2000 hrawng cu Samee ah an zam hna tiah theih a si. Minung tampi cu lam lai ah vaivuan in an um rih hna tiah U Maung San Thar nih a chim. Samee khua sizungah damlo zohkhentu sibawi an chambau ngai ngai caah hliamhma tuami hna nih harnak tampi an tong tiah report nih cun a chim chih. Kawl ralkap nih zarhteni ah khan Meik Sa khuate cu vanlawng in a kah ruangah khuami minung 12 nunnak a liam. A thaizingah Wetma khuate cu vanlawng in an kah than i khuami minung 8 an thah than hna. Cu hnu ah Pyaing Tain an kah than I khuami minung 1 a thi tiah report nih alanghter.\nMeiksa Wa khuami minung 10 hna cu an hliamhma ruang ah matupi siizung ah thial an si. Minung 4 hna cu an hliamhma a fak ngai ngai caah Mindat Hospital ah thial than an si. Hliamhma a tuarmi hna hi an ke, an tanpor le an takpum hna ah an si. Mindat hospital ah kalpi mi hna minung 4 chung in 2 hna cu an zual ngai ngai caah Mandalay sizung ah thial than an si. Meik Ma khua hliamhma a tuarmi hna zong Matupi Hospital ah kalpi dih an si tiah theih a si.\nTutan kawl ralkap biachimtu Brigadier General Zaw Min Tun nih nih raldohnak kongah Office of the Commander-in-Chief of Defense Services website ah report a pek ningah cun, AA hriamtlai nih kan umnak Meiksa (east) le Meiksa (west) village, Paletwa cu an kulh ding cang ruangah zeidang duhthimnak a um ti lo. Cu caah kan kah mi hna a si. AA kan kah hna ruangah khuami cheukhat zong hliamhma an tuar tiah a ti. Tutan ah kawl ralkap nih hin helicopter lawng si loin raldohnak vanlawng jet an hmang chih.\nBe the first to comment on "March ni 16 ah Zawtnak a chuaknak Wuhan in a rah mi kawl pa cu Hsipaw siizung ah chia a si cang. I ralrin bak kan herh cang"